title: Ívi Adámou

text: Ívi Adámou syntyi 24. marraskuuta 1993 Agía Nápassa, Famagustassa kyproslaiselle isälle ja bulgarialaiselle äidille. Hän on sisaruskolmikon keskimmäinen lapsi. Yhdeksänvuotiaana hän esiintyi ensimmäistä kertaa ja osallistui musiikkikilpailuun Ánna Víssin kappaleella ”Kaká paidiá” voittaen kilpailun. Kilpailun jälkeen hän aloitti musiikin teorian opiskelun, laulutunnit ja pianotunnit, jotka mahdollistivat palkintojen saannin useissa paikallisissa laulukilpailuissa.


title: Ívi Adámou

text: 15-vuotiaana hänen toisen yläkouluvuotensa aikana, Adámou osallistui The X Factorin koelauluihin ja koska hän pääsi live-esityksiin, hänen täytyi matkustella Kyprokselta Kreikkaan. Kreikan X Factorin toiselle tuotantokaudelle osallistumisen seurauksena hän allekirjoitti sopimuksen Sony Music Greecen kanssa ja siitä lähtien hän on asunut Kreikassa, jossa hän tällä hetkellä opiskelee Panteion-yliopistossa. Vaikka hän oli aloittanut musiikkiuran, hän päätti opiskella sosiologiaa.


title: Ívi Adámou

text: Vuosina 2009-2010 Adámou osallistui toiselle tuotantokaudelle Kreikan X Factoriin päätyen kuudennelle sijalle. Vain yksi hänen esittämistään kappaleista oli kreikaksi ja loput olivat englanniksi.


title: Ívi Adámou

text: Adámou lauloi ”Just Dance” ensimmäisessä live-esityksessä saaden positiivista palautetta tuomareilta. Toisessa ja kolmannessa esityksessä hän lauloi P!nkin ”Just Like A Pill” ja Kelly Clarksonin ”Because Of You” ja jälleen sai positiivista palautetta jälkimmäisen ollessa pidetty yhtenä parhaana esityksenä siihen mennessä. Kuitenkin, neljännessä esityksessä hänen laulaessaan ”Papa Don't Preach” hän sai negatiivista palautetta Níkos Mouratídiksen sanoessa, ettei kappale sopinut hänen äänelleen. Seuraavissa kolmessa esityksessä kappaleilla ”When I Grow Up”, ”Hurt” ja ”Halo” huolimatta edellisen kerran negatiivisesta palautteesta, palaute oli positiivista. Kahdeksannessa live-esityksessä hän lauloi ensimmäisen kreikankielisen kappaleensa ”Christoúgenna” kappaleen ”All I Want For Christmas Is You” ohella.


title: Ívi Adámou

text: Yhdeksännessä esityksessä Adámou esitti kappaleen ”Celebration”, joka oli toinen kappale, jonka hän esitti Madonnalta. Hän esitti myös dueton joukkuetoverinsa Ninin kanssa ja he esittivät Ánna Víssin kappaleen ”Dódeka” ja Mariah Careyn kappaleen ”Without you” yhdessä. Kymmenennessä esityksessä hän esitti kappaleen ”I Love Rock 'n' Roll” ja vaikka hän sai enimmäkseen positiivista palautetta, Mouratídiksella oli negatiivista palautetta esityksestä samoin kuin hänen edellisestä esityksestään. Yhdennessätoista esityksessä hän esitti kappaleen ”Hush Hush” ja oli ensimmäistä kertaa vaarassa pudota Hovigin kanssa mutta tuomarit pelastivat hänet. Ratkaisevassa esityksessä hän lauloi kappaleen ”I Have Nothing”, jonka hän lauloi boot campilla. Kahdennessatoista esityksessä hän lauloi kappaleet ”The Voice Within” ja ”The Power Of Love”.


title: Ívi Adámou

text: Vaikka hän oli yksi suosikeista kilpailun voittajaksi, hän tippui kahdennellatoista viikolla, jolloin hän oli vaarassa pudota hänen joukkuetoverinsa Nini Sjermadinin kanssa. Giórgos Levéntis ja Mouratídis äänestivät hänen puolestaan ja Katerína Gkagkáki sekä Giórgos Theofánous äänestivät Ninin puolesta. Vaikka se oli tasapeli, Theofánouksen ääni ratkaisi hänen ollessaan molempien valmentaja, joten Adámou putosi kilpailusta. Pudotuksen jälkeen Sonyn ja Theofánouksen välillä syntyi riitaa, sillä Sony halusi Adámoun palaavan kilpailuun väärien tulosten takia, kuten mediassa väitettiin.


title: Ívi Adámou

text: Vaikka Adámou ei ollut finalisti X Factorissa päätyessään kuudenneksi, hän onnistui saamaan levytyssopimuksen Sony Music Greecen kanssa, joka oli ohjelman ”kumppani”. Hänen dramaattinen ja jännitystä täynnä oleva pudotus oli lähde julkistettuun riitaan – sekä suorana The X Factorin aikana että lehdistössä – Sony Musicin edustajien ja Theofánouksen välillä. Adámoun ensimmäinen single ”A*G*A*P*I” julkaistiin vain muutamaa päivää myöhemmin hänen pudotuksestaan. Hän esitti kappaleen ensimmäistä kertaa ANT1:n ohjelmassa "Axízei na to deis". Musiikkivideo kappaleelle julkaistiin 22. maaliskuuta 2010. Hänen debyyttisinglensä jälkeen Adámou julkaisi kreikankielisen version "Barbie in A Mermaid Tale" soundtrackista.


title: Ívi Adámou

text: 13. huhtikuuta 2010, Adámoun ensimmäinen ”yhteistyönsä” julkaistiin MAD TV:n kautta: hän oli mukana Staventon kappaleessa ”San érthei i méra”, josta tuli kesähitti Kreikassa ja Kyproksella. Alle kolmessa kuukaudessa kappaleella oli yli 3 miljoonaa katsomiskertaa sen videolla, joka teki siitä yhden sen ajan katsotuimmista kreikkalaisista musiikkivideoista. Kappale pysyi top 5 kappaleiden joukossa Greek Airplay Chartissa 20 viikkoa ja myi 60 000 laillista latausta. Hänen toinen singlensä ”Sóse me” julkaistiin 27. huhtikuuta 2010 ja sen video 5. toukokuuta 2010. Muutamaa päivää myöhemmin Adámoun debyyttialbumin trailerit paljastettiin. Sillä aikaa Adámou aloitti kiertueen Kreikassa ja Kyproksella Staventon kanssa. 14. kesäkuuta 2010 Adámou esiintyi 2010 MAD Video Music Awardseissa yhtyeen OtherView kanssa, Ishtarin kappaleella ”Last Kiss”.


title: Ívi Adámou

text: Adámoun debyyttilevy, "Kalokaíri stin kardiá", julkaistiin kesäkuussa 2010 ja siihen sisältyi hänen ensimmäiset singlensä ”A*G*A*P*I” sekä ”Sóse me”. Adámou äänitti toisen kerran kreikkalaisen version Barbie soundtrackistä; "". 29. heinäkuuta 2010 virallisen sivun kautta alkoi kilpailu kolmannesta singlestä; ”To mystikó mou na vreis” tai ”Geláei” olisi kolmas single. Seuraavan singlen valinnasta riippumatta äänestäjillä oli mahdollisuus nähdä musiikkivideon kuvaukset. ”To mystikó mou na vreis” julkistettiin kolmanneksi singleksi 13. lokakuuta 2010.


title: Ívi Adámou

text: Adámoun ensimmäinen EP myi kultaa yli kuudella tuhannella kappaleella. Hän sai kulta-albumin Sákis Rouvákselta heti esitettyään kappaleensa ”To mystikó mou na vreis” The X Factorin kolmannen tuotantokauden toisessa live-esityksessä. 28. lokakuuta 2010 ilmoitettiin, että Adámou julkaisee joulualbumin sisältäen kappaleet ”Santa Claus is coming to town”, ”Last Christmas”, ”White Christmas” ja potpuri kappaleista ”Agía Nýchta” ja ”We Wish You a Merry Christmas”. "Christoúgenna me tin Ívi Adámou" (julkaistu nimellä "Christmas with Ivi Adamou" ulkomailla) julkaistiin 22. marraskuuta 2010. EP käväisi ensimmäisellä sijalla Kreikan iTunesissa myytyään tuplaplatinaa Portugalissa yli 50 000 myydyllä kappaleella.


title: Ívi Adámou

text: Vuoden 2011 alussa Adámou kertoi, että hän sai ehdotuksen ERT:ltä edustaa Kreikkaa vuoden 2011 euroviisuissa, josta hän kuitenkin kieltäytyi sanomalla, että vaikka hän olisikin kiinnostunut osallistumisesta, hän haluaa käydä koulun loppuun. Maaliskuussa 2011 hän alkoi työstää ensimmäistä studioalbumiaan. Huhtikuussa 2011 Adámou teki yhteistyötä Melisses-yhtyeen kanssa, joka kirjoitti kappaleen ”Kráta ta mátia sou kleistá”. Sekä kappale, että musiikkivideo julkaistiin 23. huhtikuuta 2011. Toukokuussa 2011 ilmoitettiin, että Adámou tulee julkaisemaan kappaleen ”Murderous”, joka aiheutti taistelua Adámoun ja Helena Paparizoun fanien välillä, sillä kappale oli aiemmin ilmoitettu Paparizoun kappaleeksi. Kappale oli myöhemmin osa Adámoun ensimmäistä studioalbumia kreikankielisenä kappaleena.


title: Ívi Adámou

text: 14 kesäkuuta 2011 otti osaa 2011 MAD Video Music Awardseihin ja esitti remixin kappaleesta ”Gonna Make You Sweat (Everybody Dance Now)” yhdessä Midenistíksen kanssa. Tuonna vuonna hän sai ensimmäiset ehdokkuudet MAD Video Music Awardseissa; Hän oli ehdolla parhaaksi uudeksi tulokkaaksi ja parhaaksi naisartistiksi. Hän oli myös ehdolla parhaasta Hip Hop/Urban, parhaasta duetosta ja parhaasta musiikkivideosta kappaleella ”San érthei i méra” Staventon kanssa. Hän voitti ainoastaan palkinnon parhaasta Hip Hop/Urban kappaleesta.


title: Ívi Adámou

text: Kesäkuussa 2011, teaser uudesta albumista nimeltä "San éna óneiro" alkoi pyöriä Adámoun kanavalla. Ensimmäinen single albumilta oli ”Káno mia efchí", jonka oli kirjoittanut ja tuottanut Meth. Musiikkivideon kuvaukset alkoivat heinäkuussa ja se julkaistiin 29. heinäkuuta 2011. Hänen ensimmäinen studioalbuminsa "San éna óneiro" julkaistiin 25. heinäkuuta 2011 ja siinä oli 10 kappaletta. ”Vóltes st' astéria” ilmoitettiin albumin toiseksi singleksi 25. elokuuta 2011. Sen musiikkivideon teaser paljastettiin 5. lokakuuta 2011 ja video julkaistiin 11. lokakuuta 2011.


title: Ívi Adámou

text: Aikaisin elokuussa 2011, Adámoun huhuttiin edustavan Kyprosta Euroviisuissa 2012. 6. elokuuta 2011 CyBC virallisesti ilmoitti, että Adámou oli valittu edustamaan maata kilpailussa. Tammikuussa 2012 CyBC julkaisi kappaleet, jotka Adámou esittäisi valinnassa; ”Call the Police”, ”La La Love” ja ”You Don't Belong Here”. Paikallinen finaali pidettiin 25. tammikuuta 2012, jossa ”La La Love” julistettiin voittajaksi ja näin ollen Kyproksen edustuskappaleeksi vuoden 2012 euroviisuihin. Kuukausi ennen kilpailua kerrottiin, että Kypros voitaisiin diskata kilpailusta, koska sillä ei ollut varoja edustajainhuoneesta. Vastauksena tähän, Adámoun kerrotaan vastanneen ”[...] Olen optimistinen, ettemme vain tule olemaan Bakussa, vaan meillä tulee myös olemaan mahtava toimintatapa”. Kilpailun aikana Adámou tapasi uudelleen The X Factor-kaverinsa Elefthería Eleftheríoun, joka edusti Kreikkaa. Esitysjärjestyksen arvonnassa Kyprokselle arvottiin esityspaikaksi 12 ensimmäisessa semifinaalissa 22. toukokuuta 2012 ja sitten onnistuneesti pääsi finaaliin, jossa esityspaikaksi arvottiin 8 ja lopulta päätyi sijalle 16. ”La La Love” ilmestyi monille single-listoille monissa Euroopan maissa, kuten Espanjassa, Isossa-Britanniassa, Saksassa ja Ruotsissa. ”La La Love” ja toiset paikallisen finaalin kappaleet ovat albumin "San éna óneiro" ”euro editionissa”, jossa on lisäksi kreikankielinen versio kappaleesta ”You Don't Belong Here” nimellä ”Fotiá vrochí”.


title: Ívi Adámou

text: Euroviisujen jälkeen Adámoulla oli kesäkiertue, johon kuului keikkoja Kreikassa, Kyproksella, Ruotsissa ja Espanjassa. Espanjassa hän äänitti kappaleen ”Time to Love” espanjalaisen DJ:n Marsal Venturan kanssa. Kun hän palasi Kreikkaan, hän äänitti toisen kappaleen nimeltä ”Áse me” Staventosta tunnetun Kleopátran kanssa. 14. tammikuuta 2013 ollessaan Mega Channelin ohjelmassa "Proinó mou," hän ilmoitti olevansa julkaisemassa uuden albumin helmikuussa 2013, mutta albumia ei julkaistu. Hän myös ilmoitti Facebook-sivullaan, että uusi kappale Marsal Venturan kanssa, ”Time to Love”, julkaistaan aikaisin helmikuussa. Stavento laittoi kuvan heidän uuden kappaleensa Adámoun kanssa ”Na sou tragoudó” -musiikkivideon kuvauksista, joka julkaistiin 4. maaliskuuta 2013 ja jonka voi ladata 11. maaliskuuta 2013.


title: Ívi Adámou

text: Adámou uudisti yhteistyönsä Sony Music Greecen kanssa 5. huhtikuuta 2013. Adámou paljasti haastattelunsa aikana MTV:llä, että hänen uusi albuminsa olisi nimeltään "Écho ouranó". Hänen seuraava singlensä, joka julkaistiin 31. toukokuuta 2013, on nimeltään ”Ponáne oi agápes”. Neljättä vuotta peräkkäin Adámou esiintyi MAD Video Music Awardseissa Anise K:n ja Shayan kanssa esittäen kappaleen ”Walking on Air”. Sony Music Greece suljettiin, joten hänen albuminsa julkaisu peruttiin. Tammikuussa 2014 Adámou ilmoitti yhden konserttinsa aikana, että hän palaisi uuden kappaleen kanssa pienen ”tauon” jälkeen. Hän myös ilmoitti kappaleen julkaisun olevan erikoinen. 4. huhtikuuta 2014 Adámou esiintyi 2014 MadWalkissa yhdessä Elisavet Spanoun ja Courtney Parkerin kanssa, jossa he lauloivat ”Sway” Red Dress Actia varten.


title: Ívi Adámou

text: The Voice of Greecen ensimmäisen kauden jälkeen ilmoitettiin, että Adámou ja Demy olisivat yhdet valmentajista lasten versiossa ohjelmasta heidän molempien ollessaan nuoria laulajia. 3. kesäkuuta 2014 Adámou ja Michális Kouïnélis antoivat varmistuksen siitä, että he esittäisivät dueton 2014 MAD Video Music Awardseissa. Seremoniassa, joka järjestettiin 23. kesäkuuta ja jonkä lähetys oli 2. heinäkuuta, Adámou ja Kouïnélis esittivät ”Na sou tragoudó” ja remixin kappaleesta ”Min tis to peis” yhdessä Kóstas Tournáksen kanssa. Adámou aloitti kesäkiertueensa Staventon kanssa elokuussa ja esiintyi monessa paikassa Kreikassa ja Kyproksella. 17. lokakuuta 2014 kerrottiin, että Adámou sai ehdotuksen Cyprus Broadcasting Corporationilta esittämään Kyproksen kansallisen valinnan vuoden 2015 euroviisuihin. Kuitenkin myöhemmin CyBC ilmoitti, että Antri Karantoni esittelisi valinnan. Vuoden 2014 lopussa aloitti toisen residenssishown Kóstas Tournáksen, Kóstas Karafótiksen ja Violétta Ntágkaloun kanssa.


title: Ívi Adámou

text: Yli miljardin katsomiskerran jälkeen, Eurovision laulukilpailun virallinen YouTube-kanava julkaisi videon 10 katsotuimmasta Eurovision-kappaleesta, jolla Adámoun kappale ”La La Love” oli kuudennella sijalla yli 30 miljoonalla katsomiskerralla ja toiseksi eniten katsottu vuoden 2012 kappaleista, Loreenin kappaleen ”Euphoria” jälkeen. 4. toukokuuta 2015 Adámou julkaisi Facebook-sivulleen kuvan ollessaan studiolla, ”teaserina” uudesta musiikista. Adámou varmistettiin esiintymään muotisuunnittelija Gregory Morfin puolesta 2015 Cyprus MadWalkissa muiden esiintyjien joukossa, joita olivat mm. Déspoina Vandí, Demy ja Elefthería Eleftheríou. 14. toukokuuta 2015 Cyprus Madwalkin aikana Adámou esitti kappaleet ”La La Love” ja oman versionsa Modjon kappaleesta ”Lady (Hear Me Tonight)”.


title: Ívi Adámou

text: The X Factor -osallistumisestaan lähtien Adámou on esittänyt pop-kappaleita. Vaikka melkein kaikki hänen X Factorissa esittämänsä kappaleet olivat englanniksi, suurin osa hänen omista kappaleistaan on kreikaksi. Kuten hän sanoi eräässä haastattelussa, hän on saanut vaikutteita sekä kreikkalaisesta että amerikkalaisesta pop-musiikista. Adámouta nimitettiin usein ”seuraavaksi suureksi jutuksi” ja teini-idoliksi Kreikassa hänen ensimmäisen albuminsa julkaisun jälkeen. Albumi oli enemmän teinipop-tyylinen, kun taas hänen ensimmäinen studioalbuminsa oli "kypsemmän" popin tyylinen.


title: Ívi Adámou

text: Adámou on nimennyt Beyoncén, Christina Aguileran ja Whitney Houstonin idoleikseen ja he ovat hänen suurimpia vaikutteitaan. Hän ihailee Whitney Houstonia, joka on ollut hänen lempilaulajansa lapsuudestaan lähtien ja Beyoncéa hän ihailee työnsä ja taitonsa vuoksi. Hän on myös sanonut haluavansa työskennellä Beyoncén kanssa.


title: Ívi Adámou

text: Adámou on myös maininnut Helena Paparizoun ja Sákis Rouváksen vaikuttajikseen jälkimmäisen tullessa hänelle läheiseksi The X Factorissa, jossa Rouvás oli juontajana. Adámou on sanonut Rouváksesta, ettei ollut suuri fani ennen ohjelmaa, mutta ihaili häntä tavatessaan hänet ja tutustuessaan häneen ja hänen luonteeseensa.


title: Ívi Adámou

text: Adámou on perheensä toinen lapsi; hänellä on kaksi siskoa, yksi vanhempi, Déspoina ja yksi nuorempi, Kleopátra. Hän syntyi ja kasvoi Agía Nápassa Kyproksella ja matkusteli paljon Kreikkaan hänen osallistuttuaan The X Factoriin. Nykyään hän opiskelee sosiologiaa Panteion-yliopistossa Ateenassa, jossa hän asuu nyt vakituisesti.


title: Ívi Adámou

text: Vuonna 2011-2012 Adámou ilmoitti, ettei ole parisuhteessa, vaikka mediassa kerrottiin hänen olevan parisuhteessa Staventosta tunnetun Michális Kouïnéliksen kanssa. Myöhemmin haastattelussa hän kielsi huhut. Kuitenkin vuonna 2014 Kouïnélis paljasti, että he olivat parisuhteessa vuodesta 2013, eikä vuodesta 2010, niin kuin media oli sanonut. He asuvat nyt yhdessä Ateenassa, kun Adámou opiskelee siellä. On myös kerrottu, että he olisivat menossa naimisiin vuoden 2015 kesällä, mutta Adámou itse kiisti huhun haastattelussaan. Kumpikaan heistä ei ole vahvistanut huhuja naimisiinmenosta, eivätkä he ole paljastaneet, ovatko he kihloissa vai eivät.


title: Ívi Adámou

text: Euroviisujen aikana ja sen jälkeen media kertoi, etteivät Adámou ja Elefthería Eleftheríou olisi hyvissä väleissä keskenään. Molemmat kertoivat heidän välinsä olevan kunnossa. Kuitenkin, heidän esiintyessään vuoden 2013 Kreikan euroviisukarsintojen finaalissa, Eleftheríou oli ojentamassa kättään Adámoulle samalla kun hän (Adámou) vilkutti yleisölle. Myöhemmin Eleftheríou sanoi, ettei Adámou tehnyt sitä tarkoituksella. Hän myös kertoi heidän olevan hyvissä väleissä keskenään.


title: Ívi Adámou

text: Adámou tapasi Beyoncén ollessaan mukana Kreikan "The X Factorissa", josta hän voitti lipun hänen keikalleen Ateenaan. Hän on myös nähnyt Jennifer Lopezin Tukholmassa, kun Adámou oli omalla konserttikiertueellaan.


title: Ívi Adámou

text:
Adámou on osallistunut moniin hyväntekeväisyyksiin. Vuonna 2010 hän oli osana kyproslaista kampanjaa ”Everything I Can”, jonka tarkoituksena oli estää kohdunkaulan syöpää. Samana vuonna hän otti osaa kreikkalaiseen kampanjaan rintasyöpää vastaan muiden kreikkalaisten, kuten Kátia Dandoulákin, Zéta Makrypoúlian ja Dímitra Galánin kanssa. Vuonna 2011 HFC-UNCRC Policy Center nimitti Adámoun ”Nuoreksi lähettilääksi” lasten oikeuksien puolesta. Järjestön lähettiläänä hän esiintyi kampanjassa ”Beat Bullying” 27. tammikuuta 2012 ja konsertin tulot lahjoitettiin järjestön kampanjalle. Vuonna 2013 hän esiintyi solidaarisuuskonsertissa Famagustassa kerätäkseen ruokaa. Joulukuussa 2013 hän otti osaa joulukonserttiin, jonka järjesti kyproslainen radiokanava Super FM ja Giórgos Theofánous yhdessä artistien, kuten Eléni Fouréiran, Helena Paparizoun, Demyn ja Kóstas Martákisin kanssa. Konserttilipuista tulleet rahat annettiin Radiomarathoniokselle. Esiintyjät lauloivat lukuun ottamatta omia kappaleitaan joululaulun Theofánouksen kuoron kanssa. Kappaleet olivat mukana albumilla, joka julkaistiin kyproslaisen sanomalehden mukana. Adámou esitti oman versionsa Mariah Careyn kappaleesta ”All I Want for Christmas Is You”.
Adámoun debyytti EP myi kultaa yli 60 000 myydyllä kopiolla. Hänen toinen EP:nsä, "Christmas with Ivi Adamou", myi tuplaplatinaa Portugalissa yli 50 000 myydyllä kopiolla. Hänen ensimmäinen studioalbuminsa San Ena Oniro julkaistiin heinäkuussa 2011 ja käväisi 17. sijalla Kreikan albumilistoilla. Hänen singlestään "La La Love" tuli menestys vuoden 2012 Euroviisujen jälkeen ja oli listoilla Euroopan maissa, kuten Ruotsissa, Espanjassa ja Isossa-Britanniassa.


title: Ívi Adámou

text: Hänellä oli paljon ehdokkuuksia MAD Video Music Awardseissa vuodesta 2011 lähtien. Hän voitti kaksi palkintoa, paras Hip Hop/Urban musiikkivideo ja paras kyproslainen artisti. Hän oli myös ehdolla kolmena vuonna peräkkäin Madame Figaro Awardseissa parhaaksi kyproslaiseksi naislaulajaksi ja voitti niistä kaksi, vuonna 2010 ja 2012. Vuonna 2013 hänen kappaleensa "Time to Love" Marsal Venturan kanssa voitti espanjalaisen LaLore02 palkinnon vuoden parhaasta kappaleesta.


title: Ívi Adámou

text: Adámoun ensimmäinen kiertue oli kesällä 2010 Staventon kanssa ja toinen kesällä 2011 Melisses-yhtyeen kanssa. Kiertueilla hän kiersi yli 50 paikassa Kreikassa ja Kyproksella. Vuonna 2011 hän liittyi Panos Kiamoksen ja Kóstas Martákiksen residenssikonserttiin Posidonio Music Hallissa.


title: Ívi Adámou

text: Residenssikonsertin jälkeen Adámou lähti kiertueelle Eurooppaan esittämään kappalettaan vuoden 2012 euroviisuihin. Kilpailun jälkeen hän aloitti La La Love-kiertueen ja kiersi esimerkiksi Ruotsissa, Kreikassa ja Espanjassa. Vuonna 2013 Adámoulla oli lyhyt kesäkiertue ja hän esiintyi monilla klubeilla. Adámou ja Michális Kouïnélis varmistivat aloittavansa kiertueen Kreikassa ja Kyproksella kesällä 2014. Joulukuussa 2014 Adámoulla oli toinen residenssiesitys Kóstas Tournáksen, Kóstas Karafótiksen ja Violeta Dagkaloun kanssa.


title: My Name Is Skrillex

text: My Name Is Skrillex on elektronista musiikkia esittävän Skrillexin (oik. Sonny Moore) toinen EP. EP on ensimmäinen "Skrillex" -nimellä julkaistu julkaisu, sillä ensimmäisen soolo EP:n, "Gypsyhook EP:n", Moore julkaisi taiteilijanimellä "Sonny". "My Name Is Skrillex" julkaistiin omakustanteena 7. kesäkuuta 2010.


title: Izabo

text: Izabo on vuonna 1989 perustettu israelilainen indie rock -yhtye. Yhtye on julkaissut kaksi LP:tä, ja tehnyt yhteistyötä useiden israelilaisartistien kanssa.


title: Izabo

text: Izabo edusti Israelia vuoden 2012 Eurovision laulukilpailussa kappaleellaan ""Time"", jolla se ei kuitenkaan päässyt semifinaalista kilpailun finaaliin.


title: Donny Montell

text: Donny Montell (oikealta nimeltään Donatas Montvydas, s. 22. lokakuuta 1987, Vilna, Liettua) on liettualainen laulaja-lauluntekijä.


title: Donny Montell

text: Montell edusti Liettuaa vuoden 2012 Eurovision laulukilpailussa kappaleellaan ""Love Is Blind"". Hänet valittiin Liettuan edustajaksi vasta neljännellä yrityksellä sijoituttuaan toiseksi jo vuoden 2009 Liettuan karsinnoissa. Hän selviytyi semifinaalista loppukilpailuun, ja loppukilpailussa hän sijoittui neljänneksitoista. Hän edusti toistamiseen maata vuoden 2016 kilpailussa, kappaleella ""I’ve Been Waiting for This Night"".


title: Polyaniliini

text: Polyaniliini on sähköä johtava polymeeri, jonka monomeeri on aniliini.


title: Polyaniliini

text: Polyaniliinin rakenteessa vaihtelevat amiini- ja imiiniyksiköt, jotka ovat hapetusasteiltaan erilaisia. Polymeerin sähkönjohtokyky on 10 S/cm. Hyvin happamissa olosuhteissa se kuitenkin menettää sähkönjohtokykynsä. Polyaniliinin sähkönjohtokykyä voidaan parantaa douppauksella, ja poikkeuksellisesti douppaukseen käyvät protonit. Polyaniliinista on sekä liukenemattomia että orgaanisiin liuottimiin liukenevia muotoja. Polyaniliini myös kestää melko korkeita lämpötiloja, doupattuna se on stabiili aina 150 °C:n lämpötilaan asti ja douppaamattomana 250 °C:n lämpötilaan asti.


title: Polyaniliini

text: Ensimmäisen kerran polyaniliinia valmistettiin jo 1834, mutta sen ominaisuudet nousivat erityisen tutkimuksen kohteeksi 1980-luvulla. Polyaniliinia valmistetaan hapettamalla aniliinia joko kemiallisesti tai sähkövirran avulla. Teollisuudessa tavallisin tapa valmistaa tätä polymeeriä on aniliinin hapetus ammoniumpersulfaatin avulla vetyfluoridin tai -kloridin läsnä ollessa. Muita tapoja ovat anodinen aniliinin hapetus sähkövirralla tai polyantraniilihapon dekarboksylointi. Polyaniliinin etuna on, että aniliini on suhteellisen edullista verrattuna monien muiden sähköä johtavien polymeerien monomeereihin.


title: Polyaniliini

text: Polyaniliinia voidaan valmistaa joko kalvoina, pulverina tai kuituina. Sitä käytetään ja tutkitaan erityisesti elektrodimateriaalina, mutta sillä voi olla sovellutuksia myös orgaanisen elektroniikan parissa esimerkiksi ledien ja painetun elektroniikan valmistuksessa. Myös polymeerin käyttöä korroosionestomaaleissa on tutkittu.


title: Richard Bachman (jääkiekkoilija)

text: Richard Bachman (s. 25. heinäkuuta 1987 Salt Lake City, Utah, Yhdysvallat) on yhdysvaltalainen jääkiekkomaalivahti, joka pelaa NHL-joukkue Vancouver Canucksin organisaatiossa. Bachman on Dallas Starsin neljännen kierroksen varaus vuodelta 2006. Bachman siirtyi Oilersiin kautena 2013–2014. Vancouveriin Bachman siirtyi kesällä 2015. Kesäkuussa 2018 hän solmi Vancouverin kanssa vuoteen 2020 ulottuvan jatkosopimuksen.


title: Richard Bachman (jääkiekkoilija)

text: Bachman pelasi ensimmäisen kerran maajoukkueessa MM-kisoissa 2012. Kisoissa hän pääsi pelaamaan yhdessä ottelussa.


title: Bernardo Álvarez Afonso

text: Bernardo Álvarez Afonso (s. 29. heinäkuuta 1949 Breña Alta) on espanjalainen roomalaiskatolinen piispa. Hänet vihittiin papiksi San Cristóbal de La Laguna o Tenerifen hiippakuntaan 16. heinäkuuta 1976 ja nimitettiin sen johtoon 29. kesäkuuta 2005. Piispaksi vihkiminen seurasi 4. syyskuuta. Pääkonsekraattorina toimi Manuel Monteiro de Castro, jota avustivat Felipe Fernández García ja Damián Iguacén Borau.


title: Bernardo Álvarez Afonso

text: Álvarez Afonso on ilmaissut, että osassa seksuaalisista hyväksikäyttötapauksista 13-vuotiaat itse ovat toimineet yllyttäjinä. Hänen mukaansa homoseksuaalisuus aiheuttaa pitkällä tähtäimellä yhteiskunnallisia ongelmia, kuten lasten hyväksikäyttökin.


title: Reto Berra

text: Reto Berra (s. 3. tammikuuta 1987 Bülach, Sveitsi) on sveitsiläinen jääkiekkomaalivahti, joka edustaa NLA-joukkue Fribourg-Gottéronia. Hän pelasi NHL:ssä ja AHL:ssä vuosina 2013–2018.


title: Reto Berra

text: Berra pelasi ensimmäisen NHL-ottelunsa 3. marraskuuta 2013 Chicago Blackhawksia vastaan. Calgary voitti jatkoajalle menneen ottelun 3–2 Berran torjuntaprosentin ollessa 95,5. Kaudella 2014–2015 Berra onnistui farmijoukkue Lake Erie Monstersissa pelatessaan tekemään maalin.


title: Reto Berra

text: Maajoukkuetasolla Berra on edustanut Sveitsiä kerran olympialaissa ja kuudesti MM-kilpailuissa. Hän on ollut voittamassa maalleen MM-hopeaa vuosien 2013 ja 2018 MM-turnauksissa.


title: Sana Mustonen

text: Sana Mustonen, ent. "Laine" (s. 1970) on suomalainen sanoittaja. Mustosen sanoituksiin kuuluvat muun muassa Robinin kappale "Frontside Ollie" ja Suvi Teräsniskan "Täydellinen elämä", sekä Yön "Hyvässä ja pahassa".


title: Sana Mustonen

text: Mustonen on tehnyt sanoituksia monille suomalaisille artisteille ja yhtyeille, mm.Pate Mustajärvelle, Topi Sorsakoskelle, Ressu Redfordille ja Jussi Rainiolle,Vicky Rostille, Tommi Läntiselle, Kristian Meurmanille, Finlandersille, Yölinnulle,Einille, Meiju Suvakselle,Heidi Kyrölle, Jore Marjarannalle,Sanille, Catcatille, Arja Korisevalle ja Charles Plogmanille. Hän on ollut naimisissa tuottaja Rauli Eskolinin kanssa.


title: Sana Mustonen

text:
Mustosen sanoittamat kappaleet ovat menestyneet valtakunnallisissa sävellys-ja sanoituskilpailuissa. Suvi Teräsniskan esittämä Täydellinen elämä (säv.Petri Somer) voitti Syksyn Sävel kilpailun vuonna 2013 sekä nimettiin samana vuonna Vuoden Iskelmäksi. Somero soikoon säv.san.kisan Mustonen on voittanut eri säveltäjien kanssa kolme kertaa.
Takana on myös mm.Vuoden Joululaulukilpailun voitto, Pop n Roll kisan voitto sekä Laulujen Loiskeet-säv.san.kilpailun voitto.
Sana Mustonen on päätoiminen sanoittaja ja asuu Hämeenlinnassa.


title: Celebrity Big Brother 10

text: Celebrity Big Brother 10 oli toinen Celebrity Big Brother kausi vuonna 2012. 27. maaliskuuta 2012 Channel 5 ilmoitti, että kymmenes Celebrity Big Brother kausi alkaa syksyllä 2012 normaalin tuotantokauden jälkeen. Kauden logo on samanlainen kuin normaalituotantokaudella.


title: Aggrotech

text: Aggrotech (myös tunnettu Hellektrona) on Elektro-industrialin alalaji, jossa huomattavia vaikutteita hardstyle/hardtrance musiikista. Aggrotech sisältää usein synkkiä ja aggressiivisiä biittejä, metallisia kitaroita ja trance elementtejä, synkkiä, depressiivisiä, militaristisia ja sopimattomia lyriikoita. Normaalisti vokaalit koostuvat särötetystä, korkeasta ja synteettisestä äänestä. Tunnetuimpia Aggrotech yhtyeitä ovat mm. Psyclon Nine, God Module, Grendel, Punto Omega, Dawn of Ashes, Hocico, Suicide Commando, X-Fusion, Unter Null, Preemptive Strike 0.1 sekä Tactical Sekt.


title: Big Brother 2012 (UK)

text: Big Brother 2012 on tositelevisio sarja Big Brotherin 13. tuotantokausi. Kausi alkaa kesäkuussa 2012. Asukashaku alkoi helmikuussa 2012. Kauden logo julkaistiin 7. toukokuuta 2012. Brian Dowling jatkaa ohjelman juontajana.


title: Big Brother 2012 (UK)

text: Katsojaluvut ovat Digital Spysta ja BARB:ista.


title: Mark Burdett Motorsport

text: Mark Burdett Motorsport on brittiläinen pikkuformulatalli. Tallin perusti vuonna 1994 entinen autourheilija Mark Burdett. Vuonna 1995 talli voitti Formula First-sarjan mestaruuden. Talli voitti sarjan mestaruuden neljä kertaa vuoteen 2000 mennessä, jolloin talli siirtyi kilpailemaan Formula Renault UK- ja Britannian F3-sarjoihin. Vuonna 2005 talli kilpaili Formula BMW UK-sarjassa. Tallin kuljettajina ovat ajaneet mm. Markus Niemelä ja Stian Sørlie. Nykyään talli kilpailee Formula Renault NEC-sarjassa.


title: Tohtorinkukka

text: Sinitohtorinkukka eli tohtorinkukka ("Brunfelsia pauciflora" var. "calycina") on koisokasveihin (heimo Solanaceae) kuuluva "Brunfelsia pauciflora"-lajin muunnos, jota viljellään huonekasvina.


title: Nordenskiöldinkatu

text: Nordenskiöldinkatu () on vilkasliikenteinen katu, joka johtaa Helsingin Taka-Töölöstä Alppilaan ja Pasilaan. Se on saanut nimensä tutkimusmatkailija Adolf Erik Nordenskiöldin, koillisväylän löytäjän mukaan.


title: Nordenskiöldinkatu

text: Nordenskiöldinkatu muodostaa jatkeen Mechelininkadulle. Sen länsipää on Taka-Töölössä Nordenskiöldin aukiolla, jolle Mechelininkatu päättyy ja jonka kautta kulkevat myös Topeliuksenkatu ja Linnankoskenkatu. Idässä se päättyy rautatien alikäytävään, jonka toisella puolella liikenneväylä jatkuu Savonkadun nimisenä Itä-Pasilaa kohti. Nordenskiöldinkatu on ainoa katu, joka jatkuu nimeään vaihtamatta Mannerheimintien poikki.


title: Nordenskiöldinkatu

text: Asuinkerrostaloja Nordenskiöldinkadun varrella on vain sen länsiosalla, Nordenskiöldin aukion ja Urheilukadun välillä. Tällä osuudella kadun varrella sijaitsevat myös Venäjän tiede- ja kulttuurikeskus sekä Kansaneläkelaitoksen päätoimitalo.


title: Nordenskiöldinkatu

text: Kadun itäosa kulkee Eläintarhan viheralueen reunaa pitkin. Sen laidalla Nordenskiöldinkadun varressa sijaitsevat Helsingin jäähalli ja Eläintarhan urheilukenttä. Kadun varrella puiston reunassa on myös vuoden 1918 kansalaissodan uhrien muistomerkki. Tällä osuudella Nordenskiöldinkadun pohjoispuolella ovat Laakson ja Auroran sairaaloiden laajat tontit; Laakson sairaalan päärakennus kuitenkin sijaitsee tontin toisessa reunassa Lääkärinkadun varressa. Laakson ja Auroran sairaaloiden välistä alkaa Helsingin keskuspuisto, joka tässä Nordenskiöldinkadun-puoleisessa päässään kapenee vain noin 200 metrin levyiseksi. Sen eteläpäässä Nordenskiöldinkadun varressa on lasten liikenneharjoittelualue eli liikennekaupunki. Keskuspuiston kohdalla kadun yli kulkee Auroransilta-niminen jalankulkusilta, joka avattiin liikenteelle marraskuussa 2012.


title: Nordenskiöldinkatu

text: Mannerheimintien itäpuolella Nordenskiöldinkatua pitkin kulkevat raitiolinjat 2 ja 3, Reijolankadun itäpuolella myös useat Pasilan kautta kulkevat poikittaiset bussilinjat. Kadun länsiosa sijaitsee Taka-Töölössä. Sen itäosa on kaupunginosien rajana, sillä Eläintarha kuuluu myös Taka-Töölöön, mutta Laakson sairaalan tontti ja Keskuspuiston eteläosa Laakson kaupunginosaan, Auroran sairaalan tontti Länsi-Pasilaan.


title: Nordenskiöldinkatu

text: Alun perin, vuodesta 1906 lähtien, Nordenskiöldinkatu käsitti myös nykyisen Mechelininkadun, joka erotettiin siitä eri nimiseksi vuonna 1917.. Kadun itäisimmästä, Urheilukadun itäpuolella olevasta osuudesta on aikoinaan käytetty epävirallisesti myös nimeä "Nordenskiöldin puistokatu".


title: Aaveratsastaja

text: Aaveratsastaja () on nimi seitsemälle eri Marvelin kustantamalle sarjakuvahahmolle. Alkuperäisen hahmon loivat Dick Ayers, Gary Friedrich ja Roy Thomas. Se teki ensi esiintymisensä vuonna 1967 "Ghost Rider" -sarjakuvalehden ensimmäisessä numerossa. Pääosin Aaveratsastaja tunnetaan Villin lännen hahmona.


title: Aaveratsastaja

text: Alkuperäinen Aaveratsastaja oli Carter Slade, joka eli 1800-luvun lopulla taistellen rikollisia vastaan. Hän pukeutui amerikanintiaanin Flaming Starin antamaan fosforesoivan valkoiseen asuun, naamioon, viittaan ja hattuun. Lisäksi hän käyttöönsä valkoisen hevosen. Hahmo tunnettiin aluksi Ghost Riderina, kunnes 1970-luvulla Marvel loi samannimisen hahmon ja hahmo nimettiin Night Rideriksi vuosina 1974–1975 julkaistuissa sarjakuvissa ennen kuin se sai nykyisen nimensä Phantom Rider. Hän kuoli myöhemmin vuonna 1972 "Western Gunfighters" -sarjakuvassa, mutta on sittemmin esiintynyt satunnaisesti Aaveajajan sarjakuvissa aikamatkustustarinoissa.


title: Aaveratsastaja

text: Carter Sladen kuoltua hänen apurinsa Jamie Jacobs otti Aaveratsastajan roolin. Hän kuitenkin kuoli hyvin äkkiä ammuskelussa.


title: Takashi Usami

text: Takashi Usami (s. 6. toukokuuta 1992) on japanilainen jalkapalloilija, joka edustaa seuratasolla Bayern Müncheniä. Usamin pelinumero on 14.


title: Sixto Sosa Díaz

text: Sixto Sosa Díaz (20. lokakuuta 1870 – 29. toukokuuta 1943) oli venezuelalainen roomalaiskatolinen piispa. Hänet vihittiin papiksi 22. joulukuuta 1894 ja nimitettiin Santo Tomás de Guayanan hiippakunnan apostoliseksi hallitsijaksi sekä Claudiopolis in Isaurian titulaaripiispaksi 14. kesäkuuta 1915. Piispaksi vihkiminen seurasi 31. lokakuuta. Pääkonsekraattorina toimi Carlo Pietropaoli, jota avustivat Felipe Neri Sendra ja Arturo Celestino Alvarez.


title: Sixto Sosa Díaz

text: Sosa Díaz sai 5. joulukuuta 1918 nimityksen Santo Tomás de Guayanan ja 16. kesäkuuta 1923 Cumanán piispaksi. Hän kuoli jälkimmäisessä virassa ollessaan 72-vuotias.


title: Bruniat

text: Bruniat ("Brunia") ovat 37-lajinen bruniakasvisuku (heimo Bruniaceae), jonka muutamaa lajia viljellään leikkokukiksi.


title: Antonio Napoletano

text: Antonio Napoletano (s. 8. kesäkuuta 1937 Nocera Inferiore) on italialainen roomalaiskatolinen piispa. Hänet vihittiin redemptoristien papiksi 19. maaliskuuta 1961 ja nimitettiin Sessa Auruncan hiippakunnan johtoon 19. marraskuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía. Napoletano asetettiin virkaansa 11. helmikuuta 1995. Hän jäi eläkkeelle 25. kesäkuuta 2013.


title: David Bergeaud

text: David Bergeaud (s. 1968 Pariisi, Ranska) on elokuva-, televisio- ja videopelisäveltäjä, joka on tunnettu "Ratchet & Clank" -pelisarjan musiikin säveltämisestä.


title: Euran Wembley

text: Euran Wembley on jalkapallostadion Euran kunnassa. Se sijaitsee Kauttualla Euran urheilukeskuksessa. Wembley on Kolmosessa pelaavan Euran Pallon kotikenttä. Kentällä on myös pelattu kaksi poikien maaottelua.


title: Euran Wembley

text: Euran Wembleyn rakentaminen aloitettiin talkootyönä Euran Pallon toimesta kesällä 1988. Kenttä valmistui vielä samana syksynä ja ensimmäiset ottelut pelattiin seuraavana keväänä. Jalkapallokenttä tehtiin entisen yleisurheilukentän paikalle. Se jäi katsomoineen kokonaan jalkapalloilijoiden käyttöön uuden yleisurheilukentän valmistuttua vuonna 1986.


title: Euran Wembley

text: Wembleyn vihkiäisottelu oli 4.7.1989 järjestetty EuPan ja Valkeakosken Hakan välinen ystävyysottelu. Kentän yleisöennätys syntyi samana syksynä, kun Suomen Cupin 7. kierroksen ottelua EuPa–RoPS saapui katsomaan 1 452 henkeä.


title: Euran Wembley

text: Kentän puurakenteisessa katsomossa on n. 350 istumapaikkaa. Euran Wembley on Rauman Äijänsuon lisäksi Satakunnan ainoa pelkästään jalkapallolle pyhitetty kenttä, jossa on kiinteä ja katettu katsomorakennus.


title: Euran Wembley

text: Vuonna 2008 Wembleyn viereen valmistui "OP-Areenan" nimellä tunnettu tekonurmi.


title: Kantatie 59

text: Kantatie 59 oli vuosina 1938–1996 Heinolasta Päijänteen itäpuolelta Jyväskylään kulkenut kantatie. Se kulki muun muassa Hartolan ja Joutsan kautta. Vuoden 1996 tienumerointiuudistuksessa valtatie 4 siirrettiin kulkemaan Päijänteen itäpuolitse, jolloin kantatie 59 muuttui osaksi valtatietä 4 ja tieumero 59 poistettiin käytöstä. Samalla Päijänteen länsipuolitse Lahdesta Jämsään kulkenut entinen valtatien 4 osuus numeroitiin uudelleen valtatieksi 24.


title: Koiranköynnökset

text: Koiranköynnökset ("Bryonia") ovat kurkkukasvisuku (heimo "Cucurbitaceae"), jossa on köynnöstäviä ruohovartisia kasveja. Niitä on käytetty monivuotisina koriste- ja lääkekasveina. Ne ovat myrkyllisiä.


title: Horst Faas

text: Horst Faas (28. huhtikuuta 1933 Berliini, Saksa – 10. toukokuuta 2012 München, Saksa) oli saksalainen sotavalokuvaaja.


title: Horst Faas

text: Faas työskenteli 1950-luvun alussa Keystone-kuvatoimiston palveluksessa, mutta siirtyi 1956 Associated Pressille, jonka tehtävissä hän kuvasi sotia Afrikassa ja Kaakkois-Aasiassa. Hän sai kaksi kertaa Pulitzer-palkinnon. Maineikkaimmat kuvaukset Faas teki Vietnamissa, ja kuvasarjalla sieltä hänet palkittiin Pulitzerilla 1965.


title: Tulvaruukkujäkälä

text: Tulvaruukkujäkälä ("Ramonia luteola", Vĕzda) on jäkälälaji. Se on hyvin harvinainen koko maailmassa, sitä on löydetty Tšekistä, Bosnia-Hertsegovinasta, Ruotsista, Suomesta, Italiasta, Itävallasta ja Japanista. Sen elinympäristöjä ovat lehtometsät ja uhanalaisuuden syitä ovat metsien puulajimuutokset, pellonraivaus, vanhojen metsien ja kookkaiden puiden väheneminen ja lahopuun väheneminen.


title: Tulvaruukkujäkälä

text: Tulvaruukkujäkälä löytyi Suomesta 2006, Uudeltamaalta Lohjalta Munkkaanojan purolta. Ainoa esiintymä tuhoutui heti löytämisensä jälkeen, jolloin laji hävisi koko Suomen alueelta ja sen uhanalaisuusluokitus Suomessa on äärimmäisen uhanalainen.


title: Domingo Roa Pérez

text: Domingo Roa Pérez (21. helmikuuta 1915 – 1. tammikuuta 2000) oli venezuelalainen roomalaiskatolinen arkkipiispa. Hänet vihittiin papiksi 12. huhtikuuta 1941 ja nimitettiin Calabozon hiippakunnan johtoon 3. lokakuuta 1957. Piispaksi vihkiminen seurasi 24. marraskuuta. Pääkonsekraattorina toimi Raffaele Forni, jota avustivat Antonio Ignacio Camargo ja Alejandro Fernández Feo-Tinoco.


title: Domingo Roa Pérez

text: Roa Pérez sai 16. tammikuuta 1961 nimityksen Maracaibon piispaksi ja 30. huhtikuuta 1966 arkkipiispaksi. Hän osallistui Vatikaanin toiseen kirkolliskokoukseen. Hän toimi arkkihiippakuntansa johdossa, kunnes jäi eläkkeelle 23. joulukuuta 1992.


title: Steve Moses

text: Steve Christopher Moses (s. 9. elokuuta 1989 Leominster, Massachusetts, Yhdysvallat) on yhdysvaltalainen jääkiekkoilija, joka pelaa KHL-joukkue Jokereissa. Hän on pelipaikaltaan oikea laitahyökkääjä. Elite Prospects -sivuston mukaan Moses on tyypillinen maalintekijä, joka laukoo paljon ja löytää maalintekopaikat. Hän on melko pienikokoinen, mutta pelaa siihen nähden melko kovaa. Sivuston mukaan Moses on myös hyvä ja nopea luistelija. Hän laukoo oikealta.


title: Steve Moses

text: Moses pelasi Boston Junior Bruinsin joukkueessa EJHL- ja EmJHL-liigoja vuosina 2005–2008. QMJHL-joukkue Lewiston MAINEiacs varasi Mosesin 209. pelaajana vuonna 2006. Hän ei kuitenkaan koskaan siirtynyt CHL:ään, vaan New Hampshiren yliopistojoukkueeseen, jossa Moses pelasi vuodet 2008–2012. Yliopistojoukkueen kausi 2009–2010 päättyi Hockey Eastin runkosarjan voittoon. Kaudella 2010–2011 Moses oli 14 osumallaan joukkueen kolmanneksi paras maalintekijä ja hänet valittiin kauden päätteeksi Hockey Eastin akateemiseen tähdistökentälliseen.


title: Steve Moses

text: Viimeisellä yliopistokaudellaan 2011–2012 Moses oli 22 osumallaan joukkueensa paras maalintekijä ja hän sijoittui Hockey Eastin maalipörssissä jaetulle kolmannelle sijalle Boston Collegen Barry Almeidan kanssa. Joukkueensa varakapteenina toiminut Moses jakoi myös 35 tehopisteellään joukkueen sisäisen pistepörssin voiton Nick Sorkinin kanssa. Maaliskuussa 2012 hän kävi try-outilla AHL-joukkue Connecticut Whalessa, jossa Moses pelasi kahdeksan runkosarja- ja yhden playoff-ottelun tehden kaksi maalia.


title: Steve Moses

text: Kesällä 2012 Moses kävi keskusteluja usean NHL-seuran kanssa, mutta NHL:n työsulun myötä hän päätti siirtyä kuitenkin Eurooppaan. Moses siirtyi kaudeksi 2012–2013 vuoden mittaisella sopimuksella SM-liigajoukkue Jokereihin. Hän harjoitteli joukkueessa jo kesällä 2011. Hän teki ammattilaisuransa ensimmäisen kypärätempun 19. joulukuuta 2012 Espoo Bluesia vastaan. Mosesin osumat ottelussa takasivat Jokereille 4-0-voiton. Hänet palkittiin ottelun "Ilta-Sanomien" kolmen tähden tähtipelaajana. Yhteensä Moses teki kauden aikana 55 runkosarja- ja kahdessa playoff-ottelussa tehot 22+16=38, joilla hän oli Jokereiden paras maalintekijä ja toiseksi paras pistemies Ilari Filppulan jälkeen. Moses jakoi koko SM-liigan maalipörssin neljännen sijan neljän muun pelaajan kanssa. Hänen maaleistaan 20 syntyi syyskaudella, mutta kevätkaudella osumia syntyi vain kaksi ja Moses seurasi näin ollen myös Jokereiden otteita katsomosta. 23. helmikuuta 2013 pelatussa paikallisottelussa Helsingin IFK:ta vastaan hän sai vakavan ylävartalovamman jouduttuaan Martti Järventien taklaamaksi. Mosesin kausi todettiin päättyneeksi, mutta magneettikuvausten jälkeen hänen kerrottiin toipuvan noin kuukauden mittaisella levolla. Moses palasi kaukaloihin kolmanteen puolivälieräotteluun, mutta teki kahden ottelun jälkeen kokoonpanossa tilaa sairastuvalta palanneelle Ben Eavesille. Jokereiden kausi päättyi ottelusarjaan, jonka Rauman Lukko vei voitoin 4-2. Moses teki joulukuussa 2012 kaksivuotisen jatkosopimuksen Jokereiden kanssa.


title: Steve Moses

text: Kaudella 2013–2014 Mosesiin kohdistui suuret odotukset maalintekijänä, mutta hän teki kauden aikana kaikkiaan vain 12 maalia. Moses joutui myös loukkaantumisen takia loppuvuodeksi sivuun marraskuussa 2013.


title: Steve Moses

text: Kaudeksi 2014–2015 Jokerit siirtyi pelaamaan KHL:ään, jossa Moses muodosti toimivan "Lokomo-ketjun" Linus Omarkin ja Petr Koukalin kanssa ja voitti joukkueen sisäisen pistepörssin tehoilla 36+21=57. 18. helmikuuta 2015 hän rikkoi runkosarjan neljänneksi viimeisessä ottelussa liigan kaikkien aikojen yhden kauden maaliennätyksen kauden 36. osumallaan, joka syntyi rangaistuslaukauksesta Atlantia vastaan. Mosesia aiemmin 35 maalia KHL:ssä yhden kauden aikana ovat tehneet Pavel Brendl, Marcel Hossa, Jan Marek ja Sergei Mozjakin. Hän ei tehnyt loppukaudella enempää maaleja runkosarjassa. Kaudella 2016–2017 Sergei Mozjakin rikkoi Mosesin ennätyksen tehtyään runkosarjassa peräti 48 maalia. Moses jakoi KHL:n pistepörssin kahdeksannen sijan Dinamo Minskin Matt Ellisonin kanssa. Kevään 2015 pudotuspeleissä hän jakoi Jokereiden sisäisen maalipörssin voiton Tommi Huhtalan kanssa viidellä osumallaan. Moses pelasi kauden aikana myös ssa ja hänet valittiin liigan 19. lokakuuta 2014 liigan viikon hyökkääjäksi. Moses valittiin kauden päätteeksi KHL:n tähdistökentälliseen.


title: Steve Moses

text: Huhtikuussa 2015 Moses solmi vuoden mittaisen, yksisuuntaisen ja miljoonan dollarin arvoisen NHL-sopimuksen Nashville Predatorsin kanssa. Hänet lähetettiin harjoitusleirin päätteeksi farmijoukkue Milwaukee Admiralsiin. Mosesin kausi 2015–2016 alkoi siellä varsin vaisusti ja 16 ottelua toivat hänelle tehot 2+5=7. Moses ei onnistunut nousemaan kertaakaan Predatorsin NHL-kokoonpanoon ja lopulta seura asetti hänet siirtolistalle joulukuussa. Pari viikkoa aiemmin Jokerit oli kaupannut Mosesin pelaajaoikeudet SKA Pietarille, jonka kanssa hän teki Predatorsin jätettyään loppukauden kattavan sopimuksen. Huhtikuussa 2016 Moses solmi SKA:n kanssa kaksivuotisen jatkosopimuksen.


title: Steve Moses

text: Kaudella 2016–2017 Mosesin rooli SKA:ssa jäi pieneksi, minkä lisäksi hän kärsi myös loukkaantumisista. Moses pelasi kauden aikana lopulta vain 24 runkosarjaottelua tehopistein 3+7=10. Hän voitti kauden päätteeksi Gagarin Cupin. Heinäkuussa 2017 Mosesin sopimus SKA:n kanssa purettiin yhteisymmärryksessä.


title: Steve Moses

text: Vain pari päivää purettuaan sopimuksensa SKA:n kanssa Moses teki vuoden mittaisen AHL-sopimuksen Rochester Americansin kanssa. Hän ei tehnyt NHL-sopimusta, sillä AHL:ssäkään pelaavat, NHL-sopimuksen alaiset pelaajat eivät saa osallistua Pyeongchangin olympiakisoihin, joihin Moses on halukas osallistumaan. Moses osallistui kuitenkin Americansin emoseuran, NHL-joukkue Buffalo Sabresin harjoitusleirille ammattilaistry-out -sopimuksella. Hän ei kuitenkaan saanut jatkosopimusta. Joulukuussa 2017 Americans hyllytti Mosesin toistaiseksi seuran toiminnasta sopimusrikkomuksen vuoksi. Joulupäivänä hänen vahvistettiin palaavan kevääseen 2020 asti ulottuvalla sopimuksella Jokereihin.


title: Steve Moses

text: Moses edusti Yhdysvaltoja MM-kilpailuissa vuonna 2015. Hän oli joukkueen ainoa Euroopassa pelannut pelaaja. Moses voitti turnauksesta pronssia. Hän pelasi myös Deutschland Cupissa vuonna 2013. Turnaus päättyi Yhdysvaltain voittoon.


title: Paolo Garzilli

text: Paolo Garzilli (31. lokakuuta 1756 – marraskuu 1845) oli italialainen roomalaiskatolinen piispa. Hänet vihittiin papiksi 19. helmikuuta 1780 ja nimitettiin Marsico Nuovon piispaksi 18. joulukuuta 1797. Piispaksi vihkiminen seurasi 21. joulukuuta. Pääkonsekraattorina toimi Giulio Maria della Somaglia.


title: Paolo Garzilli

text: Garzilli valittiin 18. kesäkuuta 1818 Bovinon piispaksi, ja 2. heinäkuuta 1832 hän sai nimityksen Sessa Auruncan piispaksi, jona toimi kuolemaansa saakka.


title: Gabriel Mann (näyttelijä)

text: Gabriel Mann (s. 14. toukokuuta 1972) on yhdysvaltalainen näyttelijä ja entinen malli. Hän näytteli Nolan Rossia draamasarjassa Kosto.


title: Giovanni Capece

text: Giovanni Capece (11. toukokuuta 1731 – marraskuu 1770) oli italialainen roomalaiskatolinen piispa. Hänet vihittiin papiksi 18. syyskuuta 1756 ja nimitettiin Orian hiippakunnan johtoon 12. maaliskuuta 1770. Piispaksi konsekroinnin suoritti 19. maaliskuuta Ferdinando Maria de Rossi. Capece kuoli myöhemmin samana vuonna virassa.


title: Takkujäkälä

text: Takkujäkälä (keltatakkujäkälä) ("Letharia vulpina") on jäkälälaji, joka muistuttaa kasvutavaltaan hankajäkäliä ("Evernia"), rustojäkäliä ("Ramalina") ja naavoja ("Usnea"). Se on väriltään voimakkan keltainen.


title: Takkujäkälä

text: Takkujäkälä tuottaa hyvin harvoin kotelomaljoja, jotka ovat isoja ja ruskeita.


title: Takkujäkälä

text: Takkujäkälää esiintyy Euroopassa vuoristoissa. Se elää erityisesti lehtikuusilla. Sitä kasvaa myös Pohjois-Amerikassa.


title: Takkujäkälä

text: Takkujäkälä on löydetty Suomessa Ahvenanmaalta, mutta esiintymä on hävinnyt ja samoin laji koko Suomen alueelta.


title: Takkujäkälä

text: Takkujäkälän keltaista väriainetta vulpiinihappoa on käytetty petoeläinten kuten susien ja kettujen myrkyttämiseen.


title: Assis Lopes

text: Assis Lopes (s. 19. joulukuuta 1934 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 3. heinäkuuta 1968 ja nimitettiin sen vihkipiispaksi sekä Zaraïn titulaaripiispaksi 22. tammikuuta 2003. Piispaksi vihkiminen seurasi 19. maaliskuuta. Pääkonsekraattorina toimi Eusébio Oscar Scheid, jota avustivat Augusto José Zini Filho ja João d'Avila Moreira Lima.


title: Assis Lopes

text: Lopes toimi vihkipiispana, kunnes jäi eläkkeelle 26. tammikuuta 2011.


title: Syrikät

text: Syrikät ("Buddleja") ovat naamakukkaiskasvien heimoon (Scrophulariaceae) kuuluva puuvartissuku, jonka lajeja viljellään koristekasveina.


title: Timo Rautiainen & Neljäs Sektori

text: Timo Rautiainen & Neljäs Sektori on vuonna 2012 perustettu Timo Rautiaisen johtama hard rock -yhtye. Yhtyeen kokoonpano on rumpali Jussi Nikulaa lukuun ottamatta sama, joka soitti jo vuonna 2010 ilmestyneellä Rautiaisen kolmannella sooloalbumilla "En oo keittäny enkä myyny".


title: Timo Rautiainen & Neljäs Sektori

text: Yhtye julkaisi ensimmäisen singlensä ”Vastavirtaan” huhtikuussa 2012. Elokuussa 2012 ilmestyneestä toisesta singlestä ”Piru minut periköön” kuvattiin musiikkivideo, jonka ohjauksesta vastaavat Anssi Korhonen ja Valtteri Tynkkynen. Yhtyeen debyyttialbumi "Kunnes elämä meidät erottaa" ilmestyi 28. syyskuuta 2012. Yhtyeellä on levytyssopimus Johanna Kustannuksen kanssa. Rautiaisen mukaan yhtyeen on tarkoitus esittää suoraviivaista hard rock -musiikkia ilman erityisiä kokeiluja.


title: Jänönputket

text: Jänönputket ("Bupleurum") ovat sarjakukkaiskasveja (heimo "Apiaceae" eli "Umbelliferae"), joita viljellään puutarhan koristekasveina. Sukuun kuuluu noin 180 lajia.


title: Jänönputket

text: Viljeltyjä jänönputkia:


title: Jänönputket

text: Muita lajeja:


title: Mauricio Pellegrino

text: Mauricio Andrés Pellegrino (s. 5. lokakuuta 1971 Leones, Argentiina) on argentiinalainen jalkapallovalmentaja ja entinen keskuspuolustajan paikalla pelannut pelaaja. Hän on toiminut kesäkuusta 2018 lähtien Leganésin päävalmentajana.


title: Mauricio Pellegrino

text: Pellegrino pelasi uransa alusta 27-vuotiaaksi syntymä maassaan Argentiinassa, jossa hän edusti Vélez Sársfield seuraa yhdentoista vuoden ajan. Hän siirtyi vuonna 1998 Barcelonaan, jossa hän pelasi yhden kauden.


title: Mauricio Pellegrino

text: Parhaat vuotensa Pellegrino edusti toista espanjalaisseuraa Valenciaa. Vuosien 1999–2005 aikana Pellegrino oli saavuttamassa muun muassa kahta Espanjan pääsarjanmestaruutta ja kahta toista sijaa Mestarien liigassa.


title: Mauricio Pellegrino

text: Vuonna 2005 Pellegrino siirtyi ilmaisella siirrolla Liverpooliin, jossa hän pelasi puoli vuotta. Hän oli ensimmäinen argentiinalainen pelaaja Liverpoolissa. Puolen vuoden Liverpool uran jälkeen hän lopetti pelaajauransa.


title: Mauricio Pellegrino

text: Pellegrino edusti kolme kertaa Argentiinan maajoukkuetta vuonna 1997.


title: Mauricio Pellegrino

text: Lopetettuaan pelaaja uransa Pellegrino alkoi valmentaa Valencian junioriseuraa kesäkuussa. 2006. Pellegrino päätti siirtyä Liverpoolin apuvalmentajaksi vuonna 2008. Hän ja silloinen Liverpoolin päävalmentaja Rafael Benítez siirtyivät yhdessä kesällä vuonna 2010 valmentamaan Internazionalea, josta heidät kummatkin erotettiin saman vuoden joulukuussa. Pellgrinon seuraava valmennuspesti seurasi vasta kahden vuoden jälkeen vuonna 2012, kun hän allekirjoitti kahden vuoden mittaisen sopimuksen Valencian kanssa. Kyseessä oli myös Pellegrinon uran ensimmäinen työ päävalmentajana. Pellegrinon johdolla Valencia varmisti jatkopaikkansa Mestarien liigan alkulohkosta jo ennen päätöskierrosta. Sen sijaan menestys Primera Divisiónissa oli heikompaa ja lopulta seurajohto erotti Pellegrinon joulukuun alussa 2012. Argentiinalaisen viimeisessä ottelussa Valencia hävisi Real Sociedadille 2–5 ja vajosi liigassa sijalle 12.


title: Mauricio Pellegrino

text: Valencia-pestinsä jälkeen Pellegrino valmensi kotimaassaan Estudiantesia ja Independienteä. Kesäkuussa 2016 Pellegrino palasi entisen seuransa Deportivo Alavésin päävalmentajaksi. Pellegrino luotsasi sarjanousijan La Ligassa hienosti sijalle yhdeksän ja Espanjan cupissa loppuotteluun, jossa tuli tappio FC Barcelonalle 3–1. Kauden jälkeen Pellegrino jätti seuran.


title: Mauricio Pellegrino

text: Kesäkuussa 2017 Pellegrinosta tuli Englannin Valioliiga -seura Southamptonin päävalmentaja kolmivuotisella sopimuksella. Southampton aloitti kautensa Pellegrinon alaisuudessa kohtalaisesti ja hävisi vain kolme kauden kymmenestä ensimmäisestä ottelustaan. Voittojakaan ei toisaalta tullut kolmea enempää. Kauden edetessä vaikeudet alkoivat ja marraskuun lopun Everton-voiton jälkeen Southampton onnistui nappaamaan täyden pistepotin ainoastaan kerran, kun sarjajumbo West Bromwich kaatui vieraskentällä 2–3. Pellegrino ei kyennyt kääntämään joukkueen alavireistä suuntaa, ja lopulta Valioliigassa sijalle 17 vajonneen Southamptonin seurajohto erotti Pellegrinon maaliskuussa 2018.


title: Mauricio Pellegrino

text: Kesäkuun alussa 2018 Pellegrinosta tuli espanjalaisseura CD Leganésin päävalmentaja.


title: Bella Centerin metroasema

text: Bella Center on Kööpenhaminan metron linjan M1 asema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3.


title: Bella Centerin metroasema

text: Bella Centerin asema on avattu vuonna 2002. Se on saanut nimensä läheisestä Bella Center -kongressikeskuksesta. Metrojunia liikennöi asemalta Kööpenhaminan keskustan kautta Vanløseen ja vastakkaiseen suuntaan Vestamageriin.


title: Vestamagerin metroasema

text: Vestamager on Kööpenhaminan metron linjan M1 pääteasema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3.


title: Vestamagerin metroasema

text: Vestamagerin asema on avattu vuonna 2002. Metrojunia liikennöi asemalta Kööpenhaminan keskustan kautta Vanløseen.


title: Donald Dunn

text: Donald ”Duck” Dunn (24. marraskuuta 1941 Yhdysvallat – 13. toukokuuta 2012 Tokio) oli yhdysvaltalainen basisti.


title: Donald Dunn

text: Dunn kiinnostui mustasta musiikista kaverinsa Steve Cropperin kanssa jo käydessään koulua Memphisissä. He pääsivät molemmat muusikoiksi Staxin studiolle, jossa he soittivat studioyhtyeessä 1960-luvulla kymmenillä soul-klassikkolevyillä. Yhtyeessä olivat mukana myös rumpali Al Jackson Jr. ja koskentinsoittaja Booker T. Jones. Yhdessä he soittelivat yhtyeenä nimeltä Booker T. & the M.G.’s. Staxin jälkeen Dunn soitti kiertuemuusikkona, mutta myös Booker T. & the MG’s pysyi aika ajoin toiminnassa.


title: Donald Dunn

text: Vuonna 2012 Dunn kuoli esiintymismatkalla Tokiossa, jossa hän oli soittanut kaksi keikkaa Tokion Blue Note -klubilla kitaristi Steve Cropperin kanssa.


title: Valkoinen armeija

text: Valkoinen armeija voi tarkoittaa ainakin seuraavia:


title: Murrettu rengas

text: Murrettu rengas () on sotamuistomerkki, joka rakennettiin Neuvostoliiton voitettua Leningradin saarron, jossa menehtyi yli miljoona ihmistä.


title: Murrettu rengas

text: Muistomerkki, joka sijaitsee Laatokan järven vieressä Venäjällä, paljastettiin 29. lokakuuta 1966. Sen kaksi 7-metristä kaarta kuvaavat, miten neuvostoliittolaiset saivat murrettua saarron. Muistomerkin veisti kuvanveistäjä Konstantin Simun, arkkitehtina toimi V.G. Filippov ja muistomerkin suunnitteli I.A. Rybin.


title: Walter Willett

text: Walter Willett (s. 1945 Hart, Michigan) on yhdysvaltalainen lääkäri, ravitsemustutkija ja lääketieteen professori Harvard Medical Schoolissa. Willett on julkaissut yli 1000 artikkelia ruokavalioista ja sairauksista. Hän on ehkä tunnetuin kirjastaan "Eat, Drink and Be Healthy" (2001) (suom. "Syö, juo ja ole terve"), jossa esitellään ravitsemustietoa ja -suosituksia.


title: Schildtin palkinto

text: Schildtin palkinto on Keski-Suomen kulttuurirahaston palkinto, joka myönnetään joka toinen vuosi toiminnasta niillä elämänaloilla, joihin piirilääkäri Wolmar Schildtin (1810–1893) toiminnot keskeisimmin kohdistuivat.


title: Ludwig Byström

text: Ludwig Peter Byström (s. 20. heinäkuuta 1994 Örnsköldsvik, Ruotsi) on ruotsalainen jääkiekkopuolustaja, joka pelaa NHL-joukkue Dallas Starsin organisaatiossa. Hänen vahvuuksiinsa kuuluu luistelu, kiekonhallinta, kahden suunnan pelaaminen, ruuhkiin meneminen, pelinavaaminen ja syöttäminen. Byström ei varsinaisesti erotu edukseen kiekollisena, vaan hän on enemmän työteliäs joukkuepelaaja.


title: Ludwig Byström

text: Byström on MODO Hockeyn kasvatti. Hän teki joukkueessa Elitserien-debyyttinsä vain 16-vuotiaana 25. marraskuuta 2010, jolloin Byströmistä tuli liigan kaikkien aikojen nuorin puolustaja sekä neljänneksi nuorin pelaaja. Debyyttiottelu jäi hänelle kauden 2010–2011 ainoaksi Elitserienissä. Kaudella 2011–2012 Byström pelasi Elitserienissä 20 runkosarja- ja yhden playoff-ottelun tehden yhden syöttöpisteen. Hän sijoittui J20 SuperElitin puolustajien pistepörssissä kahdeksanneksi tehtyään 34 runkosarjaottelussa tehot 7+22=29.


title: Ludwig Byström

text: Dallas Stars varasi Byströmin toisella kierroksella 43. pelaajana . Samana kesänä myös Severstal Tšerepovets varasi hänet 56. pelaajana . Byström teki jo samana kesänä NHL-varauksensa jälkeen, heinäkuussa 2012 kolmivuotisen tulokassopimuksen Starsin kanssa, mutta hän sopi pelanneensa kauden 2012–2013 vielä lainalla MODO:ssa. Byström pelasi kauden aikana Elitserienissä 30 runkosarjaottelua tehopistein 3+3=6. Tammikuussa 2013 MODO lainasi hänet HockeyAllsvenskan-joukkue Örebro HK:hon, josta Byström palasi yhdeksän ottelun takaisin MODOn vahvuuteen. Hän vietti loppukautensa kuitenkin lähinnä sen J20-joukkueessa. Byström oli J20 SuperElitin kevään 2013 pudotuspelien tehokkain puolustaja tehoilla 1+5=6 ja hän voitti kauden päätteeksi hopeaa.


title: Ludwig Byström

text: Byström jatkaa Dallas Starsista lainalla kotimaassaan vielä kaudella 2013–2014 siirryttyään MODO:sta Färjestads BK:hon. Hän pelasi ensimmäisen kokonaisen pääsarjakautensa tehden 51 runkosarja- ja kymmenessä playoff-ottelussa tehot 3+8=11. Byström jakoi runkosarjassa Färjestadin sisäisen tehotilaston voiton Ole-Kristian Tollefsenin kanssa lukemalla +10. Hän voitti kauden päätteeksi SHL-hopeaa. Byström vahvisti myös Färjestadin J20-junioreita kevään 2014 pudotuspeleissä ja voitti SuperElitin hopeaa. Hän jatkoi Färjestadissa lainalla vielä myös kaudella 2014–2015. Byström pelasi kauden aikana myös viisi ottelua lainalla Allsvenskan-joukkue Timrå IK:ssa. SHL-kauden päätyttyä, maaliskuussa 2015 hän siirtyi Dallas Starsin farmijoukkue Texas Starsin vahvuuteen, AHL:ään.


title: Ludwig Byström

text: Byström voitti alle 18-vuotiaiden MM-hopeaa vuonna 2012. Hän pelasi myös Ivan Hlinkan muistoturnauksessa vuonna 2011 voittaen hopeaa sekä samana vuonna World Junior A Challengessa. Yhteensä Byström on pelannut 17 nuorten ja 34 poikien maaottelua.


title: Ludwig Byström

text: Byströmin isoveli Anton pelaa Ruotsin kolmanneksi korkeimmalla sarjatasolla Hockeyettan-joukkue Örnsköldsviks HF:ssä ja hän on aiemmin pelannut myös MODO:n Elitserien-joukkueessa.


title: Musta aurinko

text: Musta aurinko () on okkultistinen symboli. Symbolia käyttävät nykyään germaaniset uuspakanat ja uusnatsit. Symboli viittaa Linnunradan keskustassa sijaitsevaan myyttiseen mustaan aurinkoon.


title: Miguel La Fay Bardi

text: Miguel La Fay Bardi (s. 11. marraskuuta 1934 Chelsea) on Perussa toiminut yhdysvaltalainen roomalaiskatolinen piispa. Hänet vihittiin karmeliittojen papiksi 4. heinäkuuta 1960 ja nimitettiin Sicuanin prelaatiksi 26. heinäkuuta 1999. Piispaksi vihkiminen seurasi 15. lokakuuta. Pääkonsekraattorina toimi Augusto Vargas Alzamora, jota avustivat Lino Panizza Richero ja Raimundo Revoredo Ruiz.


title: Miguel La Fay Bardi

text: La Fay Bardi jäi eläkkeelle 10. heinäkuuta 2013.


title: Ireneo A. Amantillo

text: Ireneo A. Amantillo (10. joulukuuta 1934 – 11. lokakuuta 2018) oli filippiiniläinen roomalaiskatolinen piispa. Hänet vihittiin redemptoristien papiksi 16. joulukuuta 1962 ja nimitettiin Cagayan de Oron arkkihiippakunnan vihkipiispaksi sekä Giruksen titulaaripiispaksi 2. tammikuuta 1976. Piispaksi vihkiminen seurasi 15. maaliskuuta. Pääkonsekraattorina toimi Bruno Torpigliani, jota avustivat Patrick H. Cronin ja Artemio G. Casas.


title: Ireneo A. Amantillo

text: Amantillo sai 6. syyskuuta 1978 nimityksen Tandagin piispaksi, joksi hänet asetettiin 7. marraskuuta 1978. Hän erosi tehtävistään hiippakuntansa johdossa 18. lokakuuta 2001.


title: Jesus B. Tuquib

text: Jesus B. Tuquib (s. 27. kesäkuuta 1930) on filippiiniläinen roomalaiskatolinen arkkipiispa. Hänet vihittiin papiksi 14. maaliskuuta 1959 ja nimitettiin Pagadianin hiippakunnan johtoon 24. helmikuuta 1973. Piispaksi vihkiminen seurasi 29. toukokuuta. Pääkonsekraattorina toimi Manuel Mascariñas y Morgia, jota avustivat Lino R. Gonzaga y Rasdesales ja Felix Sanchez Zafra.


title: Jesus B. Tuquib

text: Tuquib sai 31. maaliskuuta 1984 nimityksen Cagayan de Oron koadjuuttoriarkkipiispaksi, ja 5. tammikuuta 1988 hänestä tuli sen arkkipiispa, jona hän toimi, kunnes jäi eläkkeelle 4. maaliskuuta 2006.


title: John Jeremiah McRaith

text: John Jeremiah McRaith (6. joulukuuta 1934 Hutchinson, Minnesota – 19. maaliskuuta 2017) oli yhdysvaltalainen roomalaiskatolinen piispa. Hänet vihittiin papiksi New Ulmin hiippakuntaan 21. helmikuuta 1960 ja nimitettiin Owensboron hiippakunnan johtoon 23. lokakuuta 1982. Piispaksi vihkiminen seurasi 15. joulukuuta. Pääkonsekraattorina toimi Thomas Cajetan Kelly, jota avustivat Henry Joseph Soenneker ja Raymond Alphonse Lucker.


title: John Jeremiah McRaith

text: McRaith erosi tehtävistään piispana 5. tammikuuta 2009.


title: Primaari immuunipuutos

text: Primaari immuunipuutos on tila, jossa elimistön puolustusjärjestelmä ei geneettisesti pysty puolustautumaan infektioita vastaan. Primaareissa vasta-ainepuutoksissa on vasta-aineiden määrä tai niiden kyky toimia infektiopuolustuksessa alentunut.


title: Primaari immuunipuutos

text: Primaari vasta-ainepuutos ei ole infektion aiheuttama, vaan se johtuu elimistön B-solujen synnynnäisestä kyvyttömyydestä muodostaa vasta-aineita. Suuressa osassa vasta-ainepuutoksia – toisin kuin lähes kaikissa muissa immuunipuutoksissa – oireet ja tauti ilmaantuvat vasta aikuisiällä.


title: Primaari immuunipuutos

text: Infektioherkkyyden lisäksi suuri osa immuunipuutossairauksista altistaa potilaan sairastumaan herkästi myös erilaisiin autoimmuunisairauksiin, kuten tulehduksellisiin keuhko-, suolisto- ja nivelsairauksiin, verisolujen vähyyteen (verihiutaleet, punasolut) ja kilpirauhassairauksiin. Usein diagnoosi on haastava, koska näiden sairauksien hoitoihin käytetään vasta-ainepitoisuuksia ja vasteita alentavia lääkityksiä. Yksin lääkitykset voivat aiheuttaa hyvin samantyyppisen taudinkuvan, tuolloin vasta-ainehoidoista ei yleensä ole kuitenkaan hyötyä potilaalle.


title: Primaari immuunipuutos

text: Immuuni- ja vasta-ainepuutokset eivät ole tarttuvia.


title: Primaari immuunipuutos

text: Parantavaa hoitoa ei toistaiseksi tunneta, joten pyrkimyksenä on korvata puuttuvat vasta-aineet immunoglobuliinihoidolla.


title: Primaari immuunipuutos

text: Immunoglobuliinivalmisteet sisältävät lähinnä vasta-aineluokkaa G (IgG), ja ne tehdään verenluovuttajien veriplasmasta. Veriplasmat testataan tarkasti virusten osalta. Tuotteiden valmistuksessa käytetään lisäksi menetelmiä, jotka varmistavat, että mahdolliset virukset inaktivoituvat. Lopuksi myös valmiit tuotteet testataan.


title: Primaari immuunipuutos

text: Immunoglobuliinivalmisteet estävät tehokkaasti toistuvia infektioita ja niiden aiheuttamia vaurioita. Niitä voidaan antaa ihon alle tai suonensisäisesti, mutta lihaksensisäistä hoitoa ei enää pitäisi käyttää. Kasvaneet, yksilöllisesti infektioiden seurannan ja todettujen elinvaurioiden perusteella määritettävät korvaushoitoannokset (IgG-annos 0,4–1,2 g/kg/kk), tihentynyt annostelu, parantuneet tukihoidot ja potilaiden seurannan keskittäminen erikoissairaanhoitoon ovat parantaneet potilaiden ennustetta merkittävästi.


title: Primaari immuunipuutos

text: Ihonalaisesti annettava hoito annetaan yleensä kotona viikoittain, suonensisäinen yleensä sairaalassa vähintään kolmen viikon välein. Varhain todetussa vasta-ainepuutoksessa eliniän odote on näin hoidettuna keskimäärin sama tai parempi kuin esim. lääkehoidetussa HIV-infektiossa tai tyypin 1 sokeritaudissa.


title: Primaari immuunipuutos

text: Primaarinen vasta-ainepuutos ei ole infektion aiheuttama, vaan se johtuu elimistön B-solujen synnynnäisestä kyvyttömyydestä muodostaa vasta-aineita.


title: Primaari immuunipuutos

text: Nimi tulee englanninkielisestä nimestä common variable immunodeficiency, CVI tai CVID. Tästä käytettiin aiemmin nimitystä hankittu hypogammaglobulinemia.


title: Primaari immuunipuutos

text: CVI-tautiin sairastuvat miehet ja naiset yhtä usein. Se todetaan yleensä varhaisessa aikuisiässä, vaikka oireita on voinut olla lapsuudesta lähtien. Se on yleisin primaarisista vasta-ainepuutostiloista. Veressä on kypsiä B-soluja, mutta ne eivät kehity vasta-aineita tuottaviksi plasmasoluiksi. Syytä tähän ei vielä tiedetä. CVI-taudissa ovat yleensä kaikkien vasta-aineluokkien pitoisuudet veressä pienet. CVI-taudissa annetaan säännöllistä immunoglobuliinihoitoa.


title: Primaari immuunipuutos

text: Eniten maailmassa CVI-tautia esiintyy Suomessa.


title: Primaari immuunipuutos

text: Tästä käytetään myös nimitystä Brutonin agammaglobulinemia. Tämä periytyy X-kromosomaalisesti, eli sairastuneet ovat miespuolisia, jotka ovat perineet tautigeeniä sisältävän X-kromosomin äidiltään. XLA todetaan jo varhaislapsuudessa, kun äidiltä perityt vasta-aineet loppuvat. XLA-potilailla ei ole verenkierrossa kypsiä B-soluja. Kaikkien immunoglobuliinien määrä on veressä huomattavasti vähentynyt. XLA-taudissa annetaan säännöllistä immunoglobuliinihoitoa.


title: Primaari immuunipuutos

text: Tämä periytyy yleensä myös X-kromosomaalisesti. Hyper-IgM-syndroomaa sairastavilta puuttuu T-solujen pinnalta CD40-ligandi, joka on olennainen T-ja B-solujen väliselle yhteistyölle. Vasta-ainemuodostuksessa ei tapahdu niin sanottua luokanvaihtoa, joten kaikki muodostuvat vasta-aineet kuuluvat luokkaan IgM. Veressä on IgG:n ja IgA:n määrä vähentynyt ja IgM:n määrä on noussut. Hyper-IgM-oireyhtymässä annetaan säännöllistä immunoglobuliinihoitoa sekä tarvittaessa valkosolujen kasvutekijähoitoa.


title: Primaari immuunipuutos

text: Spesifi vasta-ainepuutos (Specific antibody Deficiency, SAD), tarkoittaa heikentynyttä kykyä muodostaa vasta-aineita tiettyjä taudinaiheuttajia vastaan, vaikka immunoglobuliinien kokonaismäärä ja veren B-solujen määrä ovat normaalit. Erityisesti vasta-aineiden muodostus bakteerien pinnan sokerirakenteita kohtaan on usein häiriintynyt, ja vaste esimerkiksi pneumokokkirokotteelle puuttuu tai on heikko. Tämän häiriön syy on vielä tuntematon.


title: Primaari immuunipuutos

text: Puhtaasti laboratoriolöydöksenä SAD saattaa olla kohtalaisen yleinen. Vain osalla ihmisistä, joilla se todetaan, on selkeä infektioalttius. Kuitenkin osalla potilaista taudinkuva voi olla CVI:n kaltainen. Jos todetaan toistuvia vaikeita bakteeri-infektioita ja merkkejä keuhkovauriosta, saatetaan harkita vasta-ainekorvaushoitoa.


title: Primaari immuunipuutos

text: Hypogammaglobulinemiaa esiintyy osana muissa vakavammissa immunologisissa puutostiloissa, kuten SCID (severe combined immunodeficiency), DiGeorgen ja Wiskott-Aldrichin oireyhtymissä.


title: Primaari immuunipuutos

text: Vasta-ainepuutostila voi olla myös sekundaarinen eikä primaarinen. Se voi johtua lääkityksestä (esimerkiksi kulta, fenytoiini), aliravitsemuksesta (valkuaisaineiden puute) tai verisairaudesta (esimerkiksi krooninen lymfaattinen leukemia).


title: Primaari immuunipuutos

text: On olemassa myös tiloja, joissa on osittainen vasta-ainepuutos, kuten IgG-ala-luokkapuutos tai selektiivinen IgA-puutos. Näiden varsinaista merkitystä ei tiedetä. Niitä esiintyy runsaasti. Suurin osa ihmisistä, joilla on IgG-alaluokkapuutos, ei kärsi suuremmasta infektioherkkyydestä. Jotkut kuitenkin kärsivät toistuvista bakteeri-infektioista, ja heidän kohdallaan harkitaan immunoglobuliinihoidon antamista. Hoidon ei yleensä tarvitse olla jatkuvaa, vaan sitä voidaan antaa tarvittaessa, infektiokierteen katkaisemiseksi.


title: Primaari immuunipuutos

text: Pelkkää IgA-puutosta esiintyy 1:500 ihmisellä. Suurimmalle osalle ei ole mitään haittaa IgA:n puuttumisesta, sillä IgM pystyy korvaamaan IgA:n tehtäviä. Tila ei vaadi hoitoa, vaan sitä on pidettävä yksilöllisenä vaihteluna.


title: Primaari immuunipuutos

text: Jos lapsella esiintyy yksi tai useampi seuraavista varoitusmerkeistä, on mahdollista, että lapsi sairastaa primaaria immuunipuutosta ja lapsi on lähetettävä jatkotutkimuksiin:Ehdotus toistuvien bakteeri-infektioiden syyn selvittämiseksi


title: Primaari immuunipuutos

text: Ota yhteyttä infektiolääkäriin


title: Primaari immuunipuutos

text: Jos potilaalla esiintyy yksi tai useampi seuraavista varoitusmerkeistä, potilas saattaa sairastaa primaaria immuunipuutosta ja jatkotutkimukset ovat suositeltavia:Ehdotus toistuvien bakteeri-infektioiden syyn selvittämiseksi


title: Primaari immuunipuutos

text: Immuunipuutospotilaiden yhdistys ry on perustettu vuonna 1986 immuunipuutospotilaiden sekä lapsipotilaiden vanhempien yhdyssiteeksi. Yhdistys pyrkii lisäksi valvomaan jäsenten etua asioitaessa viranomaisten kanssa ja pitämään huolta siitä, että taudin toteaminen ja hoito ovat ajanmukaisia ja korkeatasoisia.


title: Primaari immuunipuutos

text: Yhdistys seuraa alan kotimaista ja ulkomaista tutkimusta ja välittää jäsenilleen uusinta tietoa. Lisäksi yhdistys levittää tietoutta immuunipuutossairauksista jäsenten ja tiedotusvälineiden kautta. Yhdistys järjestää myös vertaistukea sekä tapaamisten että Facebookin kautta.


title: X Factor USA (2. tuotantokausi)

text: X Factor USA:n toinen tuotantokausi esitettiin Yhdysvalloissa Fox-kanavalla syksyllä 2012. Ohjelman tuomareina toimivat Simon Cowell, L.A. Reid, Britney Spears ja Demi Lovato. Kilpailun voitti Tate Stevens, toiseksi sijoittui Carly Rose Sonenclar ja kolmanneksi Fifth Harmony.


title: Siegestor

text:
Siegestor (suom. "Voitonportti") on Saksassa, Baijerin osavaltion pääkaupungissa Münchenissä sijaitseva Triumphbogen eli riemukaari. Siegestor on yksi kaupungin tärkeimmistä nähtävyyksistä ja nykyisin merkittävä rauhansymboli.
Siegestor sijaitsee lähellä Ludwig-Maximilians-yliopistoa, etelästä Odeonsplatzilta alkavan Ludwigstrassen loppupään ja pohjoiseen jatkuvan Leopoldstrassen alkupään yhtymäkohdassa. Siegestorin kohdalla kulkee siten myös kahden kaupunginosan, Maxvorstadtin ja Schwabingin raja.


title: Siegestor

text:
Siegestor rakennettiin vuosina 1843–1850/52 Baijerin kuninkaan Ludwig I:n tilauksesta. Riemukaaren suunnittelusta ja rakentamisesta vastasi arkkitehti Friedrich von Gärtner, joka vuonna 1840 sai toimeksiannon Ludwig I:ltä. Friedrich von Gärtner ei kuitenkaan ehtinyt nähdä luomustaan valmiina, sillä hän kuoli vuonna 1847. Siegestorin rakennustyöt valmistuivat lopulta von Gärtnerin entisen oppilaan, arkkitehti Eduard Mezgerin johdolla.
Siegestorin esikuva oli 300-luvulta peräisin oleva Konstantinuksen riemukaari Roomassa. Ludwig I rakennutti Siegestorin kiitollisuuden- ja kunnianosoituksena Baijerin armeijan sotilaille, jotka olivat taistelleet Napoleonin sodissa vuosina 1813-15. Riemukaaren pohjoispuolelle on isoin kohokirjaimin kirjoitettu "Dem Bayerischen Heere" (suom. "Baijerin armeijalle"). Riemukaari on myös koristeltu taisteluaiheisilla reliefeillä.
Siegestor rakentuu isosta keskikaaresta ja kahdesta pienemmästä sivukaaresta. Riemukaaren päälle, keskikaaren yläpuolelle, valettiin Martin von Wagnerin suunnittelema iso pronssinen Löwenquadriga (suom. "leijona-nelivaljakko"), jota ohjastaa Bavaria – naispuolinen veistoshahmo, joka symboloi Baijeria. Siegestorin quadrigassa on hevosten sijaan neljä leijonaa, sillä leijona on Baijerin heraldinen eläin.


title: Siegestor

text:
Riemukaaren eteläpuolella oli alun perin kirjoitus "Erbaut von Ludwig I Koenig von Bayern MDCCCL" (suom. "Baijerin kuninkaan Ludwig I:n rakennuttama 1850").
Toisessa maailmansodassa Siegestor tuhoutui pahoin, erityisesti quadriga tuhoutui täysin. Sodan jälkeen, 1950-luvun lopulla riemukaari jälleenrakennettiin ja entisöitiin osittain, mutta ei täysin alkuperäistä vastaavaan kuntoon. Siihen jätettiin tarkoituksella näkyviin sodan aiheuttaman tuhon jälkiä. Vuonna 1958 valmistuneessa restauroinnissa ei esimerkiksi jälleenrakennettu tuhoutunutta quadrigaa.
Vain osittaisella jälleenrakennuksella pyrittiin luomaan Siegestorille uusi merkitys nimenomaan rauhansymbolina. Tätä korostaa myös riemukaaren eteläpuolelle laadittu uusi kohokirjoitus "Dem Sieg geweiht, vom Krieg zerstört, zum Frieden mahnend" (suom. "Voitolle pyhitetty, Sodan tuhoama, Rauhaan kehottava"). Uuden muistotekstin laatijaksi mainitaan yleensä Wilhelm Hausenstein, mutta kunnia saattaa kuitenkin oikeasti kuulua professori Hanns Braunille.
Vasta vuonna 1972 Siegestorin huipulle rakennettiin uusi, alkuperäisen mukainen quadriga. Sen valmisti müncheniläinen kuvanveistäjä Elmar Dietz.
Aivan Siegestorin naapurissa, osoitteessa Leopoldstrasse 4, asui vuodesta 1900 lähtien Alfred Walter Heymel, yksi kirjallisuus- ja taidelehti Die Inselin – josta sitten syntyi kirjakustantamo Insel Verlag – perustajista ja julkaisijoista. Parin vuoden ajan tässä Siegestorin kupeessa olevassa talossa järjestettiin eksklusiivisia illanviettoja, joissa saatettiin nähdä esimerkiksi tanssija Isadora Duncanin yksityisesityksiä. Die Inselin julkaisemiseen osallistunut Otto Julius Bierbaum kirjoitti myöhemmin romaanin "Prinz Kuckuck", jossa hän varsin kriittisesti kuvaili havainnoimaansa boheemia ja sensualistista elämäntapaa.


title: Grabbacka

text: Grabbacka on Karjaalla sijaitseva muinaislinna ja myöhemmin kartano. Vallirakenteiden perusteella muinaislinnan on arveltu olleen käytössä jo rautakaudella, mutta viimeistään keskiajalla. Myöhemmin alueella on sijainnut kartano. Nykyään paikan aiemmasta käytöstä on enää raunioita ja vallien jäänteitä. Meri on ollut linnan käyttöaikana korkeammalla ja paikkakunnalla kerrotaan kallioseinämän juureen hakatuista rautarenkaista, joita ei ole kuitenkaan kyetty paikallistamaan.


title: Grabbacka

text: Grabbackan keskiaikaisen linnan rakennutti Raaseporin itäisen kihlakunnan tuomarina toiminut Måns Andersson Grabbe. Myöhemmin linnassa asui muun muassa hänen poikansa Nils Grabbe. Kustaa Vaasan kerrotaan vierailleen linnassa vuonna 1555 Nils Grabben vävyn Erik Axelssonin vieraana.


title: Grabbacka

text: Grabbackan ensimmäinen rakennusvaihe on ajoitettu 1400-luvun loppuun. Rakennus lienee ollut kolmikerroksinen, ja se on muurattu kivestä ja tiilistä. Vuonna 1939 tehdyissä kaivauksissa mitattu raunio oli 22 × 14 metriä. Grabbacka on rakennettu useassa vaiheessa, ja siinä on ollut yksi torni.


title: Grabbacka

text: Linna raunioitui tulipalossa vuonna 1672. Holvatun kellarikerroksen osia on edelleen jäljellä. Niiden viereen valmistui vuonna 1684 puinen rakennus, joka rakennettiin käyttäen raunioita perustuksina. Tämä rakennus säilyi vuoteen 1865. Sen nykyinen ulkonäkö on 1930-luvulta.


title: Sundholman linna

text: Sundholman linna on ollut keskiaikainen asuntolinna nykyisen Sundholman kartanon kohdalla Uudessakaupungissa.


title: Sundholman linna

text: Sundholman kartanon nykyinen päärakennus on rakennettu perustukselle, joka muodostuu vanhan linnan rauniosta.


Salibandyn alle 19-vuotiaiden tyttöjen maailmanmestaruuskilpailut 2012 olivat järjestyksessään viidennet nuorten tyttöjen MM-kilpailut. Ne pelattiin Slovakiassa. Isäntäkaupunkina oli Nitra.


title: Salibandyn alle 19-vuotiaiden tyttöjen maailmanmestaruuskilpailut 2012

text: Sijat 7–8


text: Sijat 5–6


text:
Välierät
Pronssiottelut


text: LoppuotteluMaailmanmestaruus oli Suomelle ensimmäinen tässä ikäluokassa. Norja tippui B-sarjaan vuoden 2014 kisoihin.Tanska nousi A-sarjaan vuoden 2014 kisoihin.


title: Porispere

text: Porispere on Porissa vuonna 2011 ensimmäistä kertaa järjestetty rockfestivaali. Sen paikkana on Kirjurinluodolla sijaitseva Lokki-lava, joka on entinen Pori Jazz -juhlan pääareena.


title: Porispere

text: Porisperen perustivat vuonna 2011 paikalliset musiikinharrastajat jatkamaan vuosina 2009 ja 2010 Kirjurinluoto Arenalla järjestettyä Sonisphere-festivaalia, jota parodioiden tapahtuma myös nimettiin.


title: Porispere

text: Ensimmäisen festivaalin esiintyjiin kuuluivat muun muassa Anvil, Pelle Miljoona Oy, Michael Monroe, Disco Ensemble, Lapko ja Raised Fist. Tapahtuma keräsi kahden päivän aikana noin 9 000 kuulijaa.


title: Porispere

text: Vuoden 2012 Porispere järjestettiin 3.–5. elokuuta. Esiintyjinä olivat Turbonegro, PMMP, Marky Ramone's Blitzkrieg, Herra Ylppö & Ihmiset, Kauko Röyhkä ja Sacred Reich. Päätöspäivän sunnuntain artisteina olivat Chisu ja Robin.


title: Porispere

text: Vuoden 2014 Porispere järjestettiin 8–10.elokuuta. Esiintyjinä olivat mm. Sonata Arctica, August Burns Red, Apulanta, Erin, Amaranthe, Asa, Flogging Molly, Jenni Vartiainen ja JVG. Tapahtuma keräsi kolmen päivän aikana noin 12 500 katsojaa.


title: Porispere

text: Vuonna 2015 Porispere järjestettiin 31.7–2.8. Esiintyjinä olivat mm. Eppu Normaali, Danko Jones, Turmion Kätilöt, Bad Religion, Popeda, Teflon Brothers, Juju, Elastinen sekä Samuli Edelmann.


title: Porispere

text: Vuonna 2016 Porispere järjestettiin 5.–7. elokuuta. Esiintyjinä olivat mm. Twisted Sister, Children of Bodom, Cheek, Stam1na, Antti Tuisku, Metal Church, Sanni, Diablo, Mokoma sekä Santa Cruz.


title: Porispere

text: Vuonna 2017 Porispere järjestettiin 4.–6. elokuuta. Esiintyjinä olivat mm. Haloo Helsinki!, Testament, Disco Ensemble, Sham 69, JVG, Paula Vesala, Kasmir sekä Nikke Ankara.


title: Porispere

text: Vuonna 2018 Porispere järjestettiin 3.–5. elokuuta. Esiintyjinä olivat mm. Vince Neil, D-A-D, The Exploited, Cheek, Michael Monroe, Stam1na, Mokoma, Battle Beast, Disco Ensemble sekä Von Hertzen Brothers.


title: Mercury Rev

text: Mercury Rev on yhdysvaltalainen alternative rock -yhtye, joka perustettiin 1980-luvun lopulla Buffalossa, New Yorkissa. Alkuperäisessä kokoonpanossa olivat mukana: David Baker (laulu), Jonathan Donahue (laulu, kitara), Sean Mackowiak, aka ”Grasshopper” (kitarat, klarinetti), Suzanne Thorpe (huilu), Dave Fridmann (basso) ja Jimy Chambers (rummut).


title: Geenimerkki

text: Geenimerkeiksi kutsutaan molekyylibiologiassa selvästi tunnistettavia lyhyitä DNA-jaksoja, joiden sijainti eli lokus genomissa tunnetaan.


title: Geenimerkki

text: Sellaisia geenimerkkejä on jo luonnollisesti genomissa, mutta niitä voidaan myös integroitua DNA:han geenitekniikan avulla. Geenimerkit valitaan siten, että niiden olemassaolo elimistössä havaitaan helposti. Käytännössä käytetään esimerkiksi fluoresenssia koodaavia geenejä ja niitä siirretään mikrobeihin muiden geenien kanssa, joiden siirto ei voi havaita niin helposti. Tämän siirtogeenisen eliön vain nämä jälkeläiset ovat periytyneet siirrettävän geenisekvenssin, jotka fluoresoivat. Niillä jälkeläisillä on todennäköisesti myös nuo vaikeasti havaittavat geenit, jotka sijaitsivat siirrettävässä DNA:ssa geenimerkin vieressä ("tuotantogeenit").


title: Maanviljelysseura

text: Maanviljelysseura (lyhenne mvs.) on maaseudulla maa- ja karjatalousneuvontaa antava järjestö. Ne ovat olleet läheisissä väleissä marttojen kanssa aina 1930-luvun puoliväliin asti.


title: Maanviljelysseura

text: Paikallisiksi yhdistyksiksi syntyneet maamiesseurat ja pienviljelijäyhdistykset perustettiin edistämään käytännöllistä maataloutta. Niistä tuli vaikutusvaltaa käyttäviä yhteisöjä monissa hankkeissa. Maanviljelysseurojen keskusjärjestö on Suomen Maatalousseurojen keskusliitto joka perustettiin 1906.


title: Maanviljelysseura

text: Ruotsinkielisille perustettiin A. Sixtus Lindholmin aloitteesta vuonna 1910 oma Svenska Lantbrukssällskapens i Finland förbund.


title: Koetin

text: Koetin on molekyylibiologiassa yksijuosteinen DNA- tai RNA-jakso, jolla on komplementaarinen emäsjärjestys etsityn geenin tai DNA-jakson kanssa ja voi siten pariutua tämän DNA-jakson kanssa emäsparisääntöä noudattaen. Hybridisaation lujuus riippuu hybridisoituneiden emäsparien määrästä. Koettimet, jotka eivät ole pariutuneet etsityn DNA-jakson kanssa vaan vain etsittyä DNA-jaksoa muistuttavan DNA-jakson kanssa, huuhdotaan pois jatkokäsittelyssä. Näin varmistetaan, että koettimet pariutuvat eli hybridisoituvat vain etsityn DNA-jakson kanssa.


title: Koetin

text: Koettimia käytetään yleensä geenimerkkien paikallistamisessa. Käytännössä koettimet leimataan jollakin radioaktiivisella tai fluoresoivalla aineella, jotta ne kyetään paikallistamaan. Koettimilla voidaan testata esimerkiksi kromosomihäiriöitä, ja geenitestitkin pohjautuvat koettimiin.


title: Hubert Fournier

text: Hubert Fournier (s. 3. syyskuuta 1967) on ranskalainen jalkapallovalmentaja ja entinen puolustaja.


title: Hubert Fournier

text: Fournier aloitti pelaajauransa Ranskan Division 3:ssa pelanneessa US Maubeugessa kaudella 1988–1989. Yhden Maubeuge-kauden jälkeen hän siirtyi pääsarjaan nousseen SM Caenin puolustuskalustoon ja debytoi pääsarjatasolla elokuussa 1989 AS Monacoa vastaan. Fournier teki debyyttikaudellaan vahvan läpimurron Caenin puolustukseen ja urakoi 32 ottelua. Kaudella 1991–1992 Fournier putosi Caenin avauskokoonpanosta ja pelasi kauden aikana vain 19 ottelua. Caenille kausi oli menestyksekäs, ja seura pääsi viidennen sijan myötä mukaan UEFA Cupiin. Myös Fournier pääsi mukaan europeleihin kaudella 1992–93, joka jäi lopulta hänen viimeisekseen Caenissa.


title: Hubert Fournier

text: Caenista lähtönsä jälkeen Fournier jatkoi uraansa En Avant de Guingampissa, jota edusti kolmen kauden ajan. Hän oli avainasemassa seuran puolustuksessa, kun Guingamp nousi keväällä 1994 Division 2:een ja seuraavana keväänä liigaan. Hän pelasi seurassa liigakauden 1995–1996, jonka jälkeen siirtyi Saksaan Borussia Mönchengladbachiin. Peliaika Saksassa jäi vähiin, ja hän palasi kahden kauden jälkeen takaisin kotimaahansa. Fournier edusti vielä Olympique Lyonnais’ta, Guingampia ja FC Rouenia, kunnes lopetti uransa kauden 2003–2004 jälkeen.Valmennusuransa Fournier aloitti US Boulognessa Philippe Montanier’n apuvalmentajana kesällä 2004. Kaksikko johdatti seuran kaudella 2006–2007 Nationalin kolmanneksi ja nousuun Ligue 2:een. Boulognen säilyttyä vain vaivoin sarjassa kauden 2007–2008 päätteeksi Fournier jätti tehtävänsä apuvalmentajana ja siirtyi FC Gueugnonin päävalmentajaksi. Fournier’n pesti Nationaliin pudonneessa seurassa jäi lyhyeksi, sillä hän sai potkut huonojen tulosten vuoksi jo joulukuussa 2008.


title: Hubert Fournier

text: Kesäkuussa 2009 Fournier jatkoi valmennusuraansa Marc Collat’n apuvalmentajana Stade de Reimsissä. Hän suoritti kauden aikana vaadittavat valmentajatutkinnot. Kauden jälkeen Fournier’sta tuli Ligue 2:een nousseen Reimsin päävalmentaja. Ensimmäinen kausi päävalmentajana päättyi kymmenenteen sijaan, eli seuran tavoitteen mukaisesti sarjapaikka säilyi. Kaudella 2011–2012 Fournier’n suojatit pelasivat loistavan kauden, sijoittuivat lopulta Ligue 2:ssa toiseksi ja nousivat 33 vuoden tauon jälkeen pääsarjatasolle.


title: Hubert Fournier

text: Liigassa Reims menestyi Fournier’n alaisuudessa paremmin kuin odotettiin. Kaudella 2012–2013 sarjanousija taisteli hienosti sarjapaikkansa puolesta ja sijoittui lopulta turvallisesti sijalle 14. Kaudella 2013–2014 joukkueen menestys oli entistä parempaa ja erityisesti loistavien kotiotteluiden myötä Reims oli lopulta 11:s. Kauden jälkeen Fournier siirtyi Olympique Lyonnais’n päävalmentajaksi. Fournier’n debyyttikausi Lyonin valmentajana oli menestyksekäs. Joukkue taisteli liigamestaruudesta tasapäin Paris Saint-Germainin kanssa, mutta kolmanneksi viimeisellä kierroksella SM Caen yllätti Lyonin 3–0. Kakkossijakin oli kuitenkin joukkueen paras sijoitus liigassa sitten kauden 2009–2010.


title: Hubert Fournier

text: Kausi 2015–2016 sujui edelliskautta heikommin, eikä Lyonin peli kulkenut sen paremmin Mestarien liigassa kuin kotimaan sarjoissakaan. Syyskauden suurin pettymys oli putoaminen Mestarien liigasta jo lohkovaiheessa, kun joukkue hävisi viimeisen ja ratkaisevan ottelun KAA Gentille 1–2. Liigassa joukkue oli syyskauden jälkeen vasta yhdeksäntenä ja heikot tulokset johtivat Fournierin potkuihin joulun alla 2015.


title: Sigvard Bernadotte

text: Sigvard Oscar Fredrik Bernadotte (7. kesäkuuta 1907 Drottningholmin linna – 4. helmikuuta 2002 Tukholma oli ruotsalainen prinssi, suunnittelija, kuvittaja ja teollinen muotoilija.


title: Sigvard Bernadotte

text: Prinssi Sigvard oli kuningas Kustaa VI Aadolfin ja kruununprinsessa Margaretan toiseksi vanhin poika.


title: Puskurinilkka

text: Puskurinilkka eli vanhemmalta nimeltään puskuriluikero ("Zaprora silenus") on ahvenkaloihin kuuluva kalalaji, jota tavataan Tyynenmeren pohjoisosissa. Se on ainoa laji puskurinilkkojen heimossa ("Zaproridae").


title: Puskurinilkka

text: Puskurinilkka kasvaa kooltaan tyypillisesti noin 40 cm:n mittaiseksi, mutta voi saavuttaa 88–100 cm:n pituuden. Ruumiinrakenteeltaan se on tukeva ja pitkulainen ja pää on suuri. Selkäevä on hyvin pitkä ja pyrstöevä on tasapäinen. Lajin rintaevät ovat suuret ja pyöreät, vatsaevät puuttuvat. Kalan suu on kookas ja hampaat pienikokoiset. Puskurinilkalla ei ole uimarakkoa. Väriltään puskurinilkka on harmaa, ruskea tai vihertävä ja ruumiissa on vaaleampia kuvioita. Nuoret kalat ovat oranssinruskeita.


title: Puskurinilkka

text: Puskurinilkkaa tavataan Kaliforniaan kuuluvalta San Miguelin saarelta pohjoiseen Alaskaan, Beringinmerelle ja Aasiassa Venäjän rannikolta etelään Japaniin saakka. Aikuiset kalat elävät lähellä pohjaa aina 675 metrin syvyydessä. Nuoret kalat liikkuvat lähempänä pintaa yleensä meduusojen seuralaisina. Puskurinilkan ravintoa ovat meduusat, eräät muut selkärangattomat eläimet ja kalat.


title: Mäntymäki (Helsinki)

text: Mäntymäki () on kallioinen ja metsäinen kukkula Helsingissä Eläintarhan alueen etelälaidalla lähellä Töölönlahtea. Sen ohi kulkee etelä- ja itäpuolitse Helsinginkatu, pohjoispuolitse Mäntymäentie. Länsipuolella kukkulan edustalla on laaja aukio, "Mäntymäen kenttä".


title: Mäntymäki (Helsinki)

text: Alueella sijaitsi 1800-luvulla kaupungilta vuokratulla tontilla "Tallberg"-niminen huvila.. Nimi Tallbacka tuli käyttöön 1890-luvulla. Myös nykyinen suomenkielinen käännösnimi oli käytössä jo vuonna 1901 ja virallistettiin 1909. Mäntymäen pohjoisreunassa on vanha puutalo, niin sanottu Mäntymäen Mökki, joka alun perin oli Mäntymäen toisella puolella sijainneen pumppuaseman vartiotupa ja vartijan työsuhdeasunto. Nykyisin siellä toimii työhuoneyhteisö, mökkiä myös vuokrataan muille.


title: Mäntymäki (Helsinki)

text: Mäntymäki on 1900-luvun alusta lähtien ollut työväenliikkeen ja sosialidemokraattien kokoontumispaikka, jossa on pidetty muun muassa vappujuhlia. Vuoden 1918 sisällissodan aikana Mäntymäelle perustettiin hautausmaa, jonne haudattiin rintamalla kaatuneita punakaartilaisia. Sodan päätyttyä vainajat siirrettiin Malmin hautausmaan joukkohautaan.


title: Mäntymäki (Helsinki)

text: Mäntymäen kenttä (ent. Messukenttä) on laaja aukio Mäntymäen länsipuolella, kukkulan ja Töölön kisahallin välissä. Sen läntistä reunaa pitkin kulkee Olympiastadionille johtava Paavo Nurmen tie. Aukion pohjoispuolella, Stadionin edustalla on Paavo Nurmen patsas, länsilaidassa Lasse Virénin patsas.


title: Mäntymäki (Helsinki)

text: Nimi Messukenttä vahvistettiin vuonna 1956. Tuohon aikaan nykyinen Töölön kisahalli oli Messuhalli, jossa järjestettiin messuja ja muita näyttelyjä, ja suurten messujen aikana viereinen Messukenttäkin oli osana näyttelyaluetta. Vuonna 1962 aukion itäreunaan, Mäntymäen eteen, rakennettiin väliaikaiseksi tarkoitettu Messuhallin lisärakennus, yleisesti Helsingin rumimpana rakennuksena pidetty C-messuhalli eli ns. Kansojen halli, joka purettiin 1975 Suomen Messujen muutettua uuteen Messukeskukseen Itä-Pasilaan. Samoihin aikoihin aukion nimi muutettiin Mäntymäen kentäksi.


title: Mäntymäki (Helsinki)

text: Mäntymäen kenttä toimii läheisiin julkisiin rakennuksiin kuten Stadioniin, Töölön kisahalliin ja Oopperaan liittyvänä pysäköintialueena. Suomen Messujen muutettuakin siellä on toisinaan järjestetty myös yleisötapahtumia, muun muassa tivoleita, ja myös Sirkus Finlandian teltta on aikoinaan ollut useita kertoja pystytettynä sinne. Aukion kohdalla olevalla osalla Mäntymäentietä on vuosittain myös käytössä muun muassa Helsinki City Marathonin ja Naisten Kympin lähtöpaikka.


title: Mäntymäki (Helsinki)

text: Suunnitelmien mukaan Pisara-radan Töölön asema tulisi lähelle Mäntymäkeä. On ehdotettu, että sen valmistuessa tai mahdollisesti jo aikaisemmin osa nykyisin Elielinaukiolla olevista, Mannerheimintietä pitkin kulkevien bussilinjojen päätepysäkeistä siirrettäsiin Mäntymäen kentälle.


title: Virvaliljat

text: Virvaliljat ("Bulbocodium") on myrkkyliljakasvien heimoon kuuluva suku. Siihen kuuluu virvalilja ("Bulbocodium vernum", syn. "Colchicum bulbocodium"), joka on koristekasvina kasvatettava sipulikasvi.


title: Häränkukat

text: Häränkukat ("Buphthalmum") on asterikasvien heimoon ("Asteraceae") kuuluva kasvisuku. Siihen kuuluvaa häränkukkaa ("Buphthalmum salicifolium") kasvatetaan monivuotisena koristekasvina.


title: Viljo Mäkinen

text: Viljo Mäkinen (9. heinäkuuta 1920 Kisko – 2. syyskuuta 1985 Turku) oli suomalainen keraamikko ja kuvanveistäjä.


title: Viljo Mäkinen

text: Viljo Mäkinen opiskeli Turun piirustuskoulussa vuosina 1937–1939. Hän teki opintomatkoja Italiaan ja Ranskaan.


title: Viljo Mäkinen

text: Ensimmäinen näyttely hänen teoksistaan järjestettiin vuonna 1948. Mäkinen työskenteli keraamikkona Kupittaan Savella, jossa hän toimi noin vuoteen 1960 saakka. Mäkisen näyttelyitä on ollut Turun taidemuseossa 1965 ja Wäinö Aaltosen museossa 1970.


title: Viljo Mäkinen

text: Viljo Mäkinen tunnetaan erityisesti humoristisista veistoksistaan. Teokset ovat useasti kansanomaisia ja kekseliäitä. Hän teki myös muun muassa akvarelleja, maalauksia ja kollaaseja. Viljo Mäkisen taiteelle on leimallista erilaisten materiaalien rohkea hyödyntäminen ja monia niistä voi pitää naivistisina. Hän on käyttänyt veistoksissaan pronssia, puuta, terrakottaa, sementtiä ja erilaisia kiviä. Tyypillisiä aiheita Mäkisellä ovat sympaattiset eläin- ja ihmishahmot. Useita hänen teoksiaan on hankittu Ateneumin taidemuseoon.


title: Butiapalmut

text: Butiapalmut ("Butia") ovat palmukasvisuku (heimo Arecaceae), jonka lajeja voidaan pitää huonekasveina.


title: Butiapalmut

text: Butiapalmut ovat kotoisin Etelä-Amerikan keskiosista. Niillä on lyhyet ja paksut rungot sekä paksurakenteiset, kauniisti kaartuvat pariliuskaiset lehdet. Kukinto on palmukasvien tapaa kookas röyhy ja sisältää tuoksuvia, pieniä, kermanvärisiä tai purppuraan vivahtavia kukkia, joita nupulla ollessaan suojaa hyvin pitkä, puutunut suojuslehti. Hedelmä on mehevä ja kuituinen luumarja.


title: Kihoruohot

text: Kihoruohot ("Byblis") on Byblidaceae-heimon ainoa kasvisuku. Paria lajia kasvatetaan huonekasveina. Suku on kotoisin Australian länsi- ja pohjoisosista sekä Uuden-Guinean eteläosista.


title: Kihoruohot

text: Kihoruohot ovat juurakollisia tai lyhytikäisiä ruohoja. Lehdet ovat tasasoukkia ja usein silmussa kiertyneet alaspäin (abaksiaalisesti). Lehdet muistuttavat kihokkien lehtiä sikäli, että ovat tiheän rauhaskarvoituksen peittämiä. Niistä suurimmat ovat huomiota herättäviä ja muistuttavat pientä päivänvarjoa. Varrettomat rauhaset ovat muunnelma päivänvarjoteemasta. Hyönteiset tarttuvat usein rauhaskarvoihin, mutta ei ole todisteita siitä, että kihoruohot olisivat hyönteissyöjiä. Kukat sijaitsevat lehtihangoissa ja ovat symmetrialtaan säteittäisiä. Teriö on auenneena harittava, ja nuppuasennossaan terälehdet ovat kierteisesti toistensa ympärillä (kontortteja). Teriö on kasvanut yhteen vain lyhyeltä matkalta tyvestään. Heteenponnet avautuvat rei’illä, ja niiden kärjet muodostavat kekomaisen rakenteen. Emiön vartalo on pitkä.


title: Kittilän vankila

text: Kittilän varavankila eli Kittilän puulinna oli Kittilässä vuosina 1855–1944 sijainnut Lapin kihlakunnan vankila. Se oli aikanaan ainoa Oulun pohjoispuolella sijainnut vankila. Kihlakunnanvankiloissa säilytettiin tutkintovankeja ja niitä käytettiin myös vankeusrangaistusten toimeenpanoon. Kittilän lisäksi kihlakunnanvankiloita oli Kastelholmassa ja Kajaanissa.


title: Kittilän vankila

text: Vankilan päärakennus valmistui 1855. Vankilarakennuksen ympärillä oli noin 200 metriä pitkä ja 4,5 metriä korkea aita. Puulinna tuhoutui Lapin sodan aikana ja sodan jälkeen sen paikalle rakennettiin Kittilän postitalo ja poliisilaitoksen talo.


title: Essouk

text: Essouk on maalaiskunta ja sen keskuspaikka Malin Kidalin alueen Kidalin piirissä. Se sijaitsee Adrar des Ifoghas -vuoristossa 45 kilometriä Kidalista luoteeseen. Kunnassa on 2 400 asukasta (vuonna 2009).


title: Essouk

text: Essoukin kunnan pinta-ala on 25 000 neliökilometriä. Se rajoittuu pohjoisessa Tessalitin piirin Timtaghenen ja Adjelhocin kuntiin, idässä Kidalin kaupunkiin, etelässä Kidalin piirin Anefifin kuntaan sekä lännessä Anefifiin ja Adjelhociin.


title: Essouk

text: Kunta käsittää yhden kylän ja kuusi paimentolaisryhmää. Sen asukkaat ovat tuaregeja.


title: Essouk

text: Tärkein elinkeino on karjanhoito. Lisäksi harjoitetaan kaupankäyntiä ja käsityöammatteja. Kunnassa on kaksi koulua sekä toimimaton terveysasema.


title: Essouk

text: Essoukissa sijaitsevat keskiaikaisen Tadmakkatin kaupungin rauniot. Seudulla on myös muita arkeologisia kohteita, esihistoriallisia kalliopiirroksia sekä arabialaisilla ja tuaregien tifinagh-kirjaimilla tehtyjä piirtokirjoituksia. Mali on listannut Essoukin aielistaansa, josta valitaan Unescon maailmanperintökohteet. Siellä järjestetään vuosittain Saharan yöt -festivaali. Matkailu on kuitenkin toistaiseksi täysin kehittymätöntä.


title: Kidal

text: Kidal on kaupunki sekä Kidalin alueen ja Kidalin piirin hallinnollinen keskus Malissa. Se sijaitsee Adrar des Ifoghas -vuoristossa 1500 kilometriä maan pääkaupungista Bamakosta koilliseen. Asukkaita on 25 600 henkeä (vuonna 2009).


title: Kidal

text: Kidalin kaupunkikunnan pinta-ala on 9 913 neliökilometriä. Se rajoittuu pohjoisessa Kidalin piirin Essoukin ja Abeïbaran piirin Abeïbaran kuntiin, idässä Tin-Essakon piirin Tin-Essakon kuntaan, etelässä Ménakan piirin Alataan ja Gaon piirin Anchawadiin sekä lännessä Kidalin piirin Anefifiin.


title: Kidal

text: Kuntaan kuuluu neljä korttelia käsittävä kaupunki sekä 43 paimentolaisryhmää. Asukkaat ovat etupäässä tuaregeja, arabeja ja songhaita.


title: Kidal

text: Tärkein elinkeino on karjanhoito. Kotieläimiä ovat lampaat, vuohet, kamelit ja naudat. Lisäksi harjoitetaan kaupankäyntiä, käsityöammatteja sekä pienimuotoista maanviljelyä.


title: Roland Hofer

text: Roland Hofer (s. 24. kesäkuuta 1990 Sterzing, Italia) on italialainen jääkiekkopuolustaja, joka pelaa Alps Hockey Leaguen italialaisjoukkue SV Ritten/Renonissa. Hoferia on luonnehdittu yleispuolustajaksi.


title: Roland Hofer

text: Hofer aloitti jääkiekon omien sanojensa mukaan 13-vuotiaana. Hänen kasvattajaseuransa on SSI Vipiteno, jossa Hofer pelasi ensimmäiset miesten pelinsä 16-vuotiaana Italian toiseksi korkeimmalla sarjatasolla Serie A2:ssa. Jukka Suutari löysi hänet joukkueesta ollessaan pelaajatarkkailumatkalla Italiassa. Näin ollen Hofer siirtyi syksyllä 2008 try-outille Helsingin IFK:n A-nuoriin, jonne hän sai sopimuksen kaudeksi 2008–2009.


title: Roland Hofer

text: Kaudeksi 2009–2010 Hofer siirtyi Vaasan Sportiin, jossa hän pelasi seitsemän Mestis-ottelua tehden yhden syöttöpisteen. Hofer pelasi kautensa kuitenkin suurimmaksi osaksi joukkueen A-nuorissa. Sieltä hän siirtyi kaudeksi 2010–2011 Heinolan Kiekkoon, missä Hofer pelasi ensimmäisen kokonaisen Mestis-kautensa tehden 47 runkosarjaottelussa tehot 1+9=10. Hän pelasi kauden aikana myös yhden ottelun Pelicansin A-nuorissa. Kesäkuussa 2011 Hofer solmi vuoden mittaisen jatkosopimuksen heinolalaisten kanssa. Kaudeksi 2011–2012 HeKi muutti nimensä takaisin Peliitoiksi. Heinäkuussa 2012 hän jatkoi sopimustaan taas vuodella.


title: Roland Hofer

text: Kausi 2012–2013 Hoferilla jäi päättyi vain 19 pelatun runkosarjaottelun jälkeen olkapäävammaan marraskuussa 2012. Kaudeksi 2014–2015 hän palasi kotimaahansa ja siirtyi Itävallan pääsarjaa Erste Bank Eishockey Ligassa pelaavan italialaisjoukkue HC Bolzanon riveihin. Hoferin ensimmäinen miesten pääsarjakausi toi 30 runkosarja- ja kuudessa playoff-ottelussa kaksi syöttöpistettä sekä viidessä Mestarien liigan ottelussa yhden maalin. Kesken kauden 2015–2016, helmikuussa 2016 hän jätti Bolzanonin, eikä pelannut enää loppukaudella missään.


title: Roland Hofer

text: Hofer siirtyi kaudeksi 2016–2017 vuoden mittaisella sopimuksella kansainvälisen Alps Hockey Leaguen italialaisjoukkue SV Ritten/Renoniin. Hän edusti joukkuetta kauden aikana myös Continental Cupissa. Hofer voitti Rittenissä AlpsHL:n mestaruuden sekä Italian-mestaruuden. Huhtikuussa 2017 hän teki joukkueen kanssa vuoden mittaisen jatkosopimuksen.


title: Roland Hofer

text: Hofer edusti Italiaa MM-kilpailuissa vuonna 2012. Joukkue putosi kuitenkin seuraavaksi vuodeksi I-divisioonaan. Yhteensä hän on pelannut 22 A-maaottelua tehden yhden maalin.


title: Roland Hofer

text: Hofer kuului myös Italian ikäkausimaajoukkueiden vakionimiin; hän pelasi alle 20-vuotiaiden II-divisioonan MM-kilpailuissa vuonna 2008, jolloin Italia voitti A-lohkon ja nousi I-divisioonaan. Hofer pelasi alle 20-vuotiaiden I-divisioonan MM-kilpailuissa vuosina 2009 ja 2010, joista jälkimmäisessä turnauksessa Italia oli B-lohkon kolmas. Hän pelasi myös alle 18-vuotiaiden I-divisioonan MM-kilpailuissa vuonna 2008.


title: Roland Hofer

text: Hofer harrasti lapsena myös tennistä ja jalkapalloa.


title: Thomas Larkin

text: Thomas Larkin (s. 31. joulukuuta 1990 Lontoo, Englanti, Yhdistynyt kuningaskunta) on italialais-yhdysvaltalainen jääkiekkopuolustaja, joka pelaa Saksan DEL-liigan Adler Mannheimissa. Isokokoinen Larkin on pelityyliltään puolustava puolustaja. Hän laukoo oikealta.


title: Thomas Larkin

text: Larkin syntyi Lontoossa, mutta hän muutti perheineen Italian Vareseen ollessaan 4-vuotias. Larkin aloitti jääkiekkoilun HC Varesen joukkueessa. Hän kävi vuodet 2007–2009 New Hampshiressa Exeter High Schoolia, jonka joukkueen arvokkaimmaksi pelaajaksi Larkin valittiin vuonna 2009. Columbus Blue Jackets varasi hänet viidennellä kierroksella 137. pelaajana . Larkinista tuli kaikkien aikojen ensimmäinen NHL:ään varattu Italiassa kiekko-oppinsa saanut pelaaja.


title: Thomas Larkin

text: Varauksensa jälkeen Larkin on pelannut vuodesta 2009 Colgaten yliopistojoukkueessa. Ensimmäisen kautensa 2009–2010 päätteeksi hän oli tehoilla 3+16=19 joukkueen tehokkain puolustaja. Kaudella 2010–2011 Larkinin teholukema +8 oli Colgaten paras. Kolmannen kautensa 2011–2012 päätteeksi hänet valittiin ECAC:n kolmanteen tähdistökentälliseen. Hän toimi kauden aikana myös Colgaten yliopistojoukkueen kapteenina.


title: Thomas Larkin

text: Viimeisen yliopistokautensa 2012–2013 päätteeksi Larkin, huhtikuussa 2013 hän siirtyi Columbus Blue Jacketsin farmijoukkue Springfield Falconsin vahtuuteen pelaamaan AHL:n runkosarjan loppuun. Heinäkuussa Larkin teki kaksivuotisen tulokassopimuksen Blue Jacketsin kanssa. Hän pelasi kauden 2013–2014 suurimmaksi osaksi ECHL-joukkue Evansville Icemenissa, mutta osan kaudestaan myös Falconsissa, jossa otteluita kertyi yhteensä 19.


title: Thomas Larkin

text: Kaudeksi 2015–2016 Larkin siirtyi KHL:n kroatialaisjoukkue Medveščak Zagrebin riveihin. Hän teki heinäkuussa 2016 joukkueen kanssa vuoden mittaisen jatkosopimuksen, mutta kesken kauden, helmikuussa 2017 2016–2017 Larkin siirtyi kuitenkin Medveščakin talousongelmien vuoksi loppukaudeksi Saksan DEL-liigan Adler Mannheimiin. Huhtikuussa hän teki joukkueen kanssa kaksivuotisen jatkosopimuksen.


title: Thomas Larkin

text: Larkin oli kaudella 2017–2018 viidellä osumallaan Mannheimin eniten maaleja tehnyt puolustaja Sinan Akdagin kanssa. Mestarien liigassa hän oli kuudella syöttöpisteellään joukkueen paras syöttäjä Devin Setoguchin kanssa ja hän voitti Mannheimin sisäisen tehotilaston lukemalla +7. Joukkueen viimeiseksi jääneessä CHL-ottelussa, 7. marraskuuta 2017 vieraissa ruotsalaista Brynäs IF:ää vastaan Larkin taklasi vain 30 minuuttia ennen ottelun päätössummeria vastustajajoukkueen Daniel Paillea pimeästä kulmasta päähän, jonka jälkeen hän vielä tappeli Paillea puolustamaan lähteneen Lukas Kilströmin kanssa. Larkinille tuomittiin teoistaan yhteensä 50 jäähyminuuttia ja sittemmin neljän ottelun pelikielto CHL:ssä. Hän voitti liigan jäähypörssin yhteensä 58 minuutillaan. Paillen koko pelaajaura päättyi aivotärähdyksen vuoksi. Marraskuussa 2018 ruotsalaissyyttäjä Joakim Johansson ilmoitti nostavansa syytteen Larkinia vastaan pahoinpitelystä.


title: Thomas Larkin

text: Larkin edusti Italiaa MM-kilpailuissa vuosina 2012, 2014 ja 2017. Viimeisimmässä turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Hän pelasi myös I-divisioonan MM-kilpailuissa vuonna 2011 voittaen A-lohkon kultaa sekä IA-divisioonan MM-kilpailuissa vuosina 2016 ja 2018 voittaen hopeaa. Larkin jakoi vuoden 2016 turnauksessa myös Italian sisäisen tehotilaston voiton Joachim Ramoserin ja Giulio Scandellan kanssa lukemalla +3. Hänet valittiin turnauksen parhaaksi puolustajaksi. Vuoden 2018 turnauksessa Larkin jakoi kahdella osumallaan joukkueen sisäisen maalipörssin voiton Diego Kostnerin ja Giulio Scandellan kanssa. Hän pelasi myös Pyeonchangin olympiakisojen 2018 karsinnoissa. Yhteensä Larkin on pelannut 61 A-maaottelua tehopistein 6+7=13.


title: Thomas Larkin

text: Larkin pelasi myös alle 18-vuotiaiden I-divisioonan MM-kilpailuissa vuosina 2007 ja 2008.


title: Thomas Larkin

text: Larkinin isä on yhdysvaltalainen ja äiti italialainen. Thomas puhuu neljää eri kieltä; englantia, ranskaa, italiaa ja espanjaa.